text:
1Inummong ni Ben Hadad nga ari ti Aram iti amin nga armadana; adda tallopulo ket dua a basbassit ti iturturayanna nga ar-ari a kaduana, ken dagiti kabalio ken karwahe. Napan isuna, pinalawlawanda ti Samaria, ket nakirangetda.
2Nangibaon isuna kadagiti mensahero a mapan iti siudad kenni Ahab nga ari ti Israel, ket kinunada kenkuana, “Pinaibaga ni Ben Hadad daytoy:
3'Kukuak ti pirak ken balitokmo. Kasta met dagiti assawa ken annakmo, dagiti kasasayaatan, ket kukuak itan.'”
4Insungbat ti ari ti Israel ket kinunana, “Matungpal ti imbagam, amok, nga ari. Siak ken amin nga adda kaniak ket kukuam.”
5Immay manen dagiti mensahero ket kinunada, “Pinaibaga ni Ben Hadad daytoy, 'Nangipatulodak kenka iti sao a mangibagbaga a nasken nga iyawatmo kaniak ti pirakmo, ti balitokmo, dagiti assawam, ken dagiti annakmo.
6Ngem ibaonkonto kenka dagiti adipenko inton bigat iti kastoy met laeng nga oras, ket sukimatendanto ti balaymo ken dagiti balay dagiti adipenmo. Alaen ken ipanawdanto ti aniaman a makaay-ayo iti imatangda.”'
7Ket pinaayaban ti ari ti Israel dagiti amin a panglakayen ti daga ket kinunana, “ “Pangngaasiyo ta tandaanan ken kitaenyo no kasano nga agbirbirok iti riribuk daytoy a tao. Nangipatulod isuna iti sao kaniak tapno alaenna dagiti assawak, dagiti annakko, ken ti pirak, ken balitok, ket saanak a nagkedked kenkuana.”
8Kinuna dagiti amin a panglakayen ken dagiti amin a tattao kenni Ahab, “Saanka a dumngeg kenkuana wenno patgan ti dawdawatenna.
9Kinuna ngarud ni Ahab kadagiti mensahero ni Ben Hadad, “Ibagayo iti amok nga ari, 'Umanamongak iti amin nga immuna nga impaibagam iti adipenmo nga aramiden, ngem saanko a mapatgan daytoy maikadua a kiddawmo.”' Pimmanaw ngarud dagiti mensahero ket indanonda daytoy a sungbat kenni Ben Hadad.
10Ket impatulod ni Ben Hadad kadagiti mensaherona ti sungbatna kenni Ahab, ket kinunana, “Patayendak koma dagiti dios ken ad-adda pay iti dakes nga aramidenda kaniak, no uray dagiti dapo iti Samaria ket umanayto a rakemen dagiti tattao a sumursurot kaniak.”
11Insungbat ti ari ti Israel ket kinunana, “Ibagam kenni Ben Hadad, 'Awan ti siasinoman nga agpangas a mangisusuot pay laeng iti kabalna a kasla us-usubennan daytoy.'”
12Nangngeg ni Ben Hadad daytoy a mensahe bayat nga agin-inom isuna, ken dagiti ari iti babaenna nga adda kadagiti toldada. Binilin ni Ben Hadad dagiti tattaona, “Agsaganakayo para iti gubat.” Nagsaganada ngarud a makigubat tapno rautenda ti siudad.
13Ket adtoy, immay ti maysa a profeta kenni Ahab nga ari ti Israel ket kinunana. “Ibagbaga ni Yahweh, 'Makitam kadi daytoy nabileg nga armada? Kitaem, iyawatko kenka ita nga aldaw, ket maammoamto a siak ni Yahweh.”'
14Insungbat ni Ahab, “Siasino ti mangparmek?” Insungbat ni Yahweh ket kinunana, “Babaen kadagiti agtutubo nga opisial nga agserserbi kadagiti gobernador dagiti distrito.” Ket kinuna ni Ahab, “Siasino ti mangirugi iti gubat?” Simmungbat ni Yahweh, “Sika.”
15Ket inummong ni Ahab dagiti agtutubo nga opisial nga agserserbi kadagiti gobernador dagiti distrito. Dua gasut ken tallopulo ket dua ti bilangda. Kalpasanda, inummongna met amin a soldado, amin ti armada ti Israel, pito ribu amin ti bilangda.
16Rimmuarda iti katengngaan ti aldaw. Madama nga agbarbartek ni Ben Hadad iti toldana, kaduana dagiti tallopulo ket dua a basbassit ti iturturayanna nga ar-ari a mangtultulong kenkuana.
17Immuna a napan dagiti agtutubo nga opisial nga agserserbi kadagiti gobernador dagiti distrito. Ket napakaammoan ni Ben Hadad babaen kadagiti agsawsawar nga imbaonna, “Um-umay dagiti lallaki a naggapu iti Samaria.”
18Kinuna ni Ben Hadad, “Tiliwenyo ida a sibibiag uray no umayda a makikapia wenno makigubat.”
19Rimmuar ngarud iti siudad dagiti agtutubo nga opisial nga agserserbi kadagiti gobernador dagiti distrito, ket sinurot ida ti armada.
20Pinatay ti tunggal maysa ti kabusorna, ket naglibas dagiti taga-Aram; kinamat ida ti Israel. Nagkabalio a naglibas ni Ben Hadad nga ari ti Aram a kaduana dagiti sumagmamano a nakakabalio.
21Ket rimmuar ti ari ti Israel ken dinarupna dagiti nakakabalio ken nakakarwahe, ket adu ti pinapatayna a taga- Aram.
22Isu nga immay ti maysa a profeta iti ari ti Israel ket kinunana kenkuana, “Mapanka, papigsaem ti bagim, ket adalem ken planoem ti aramidem, gapu ta iti sumaruno a tawen agsubli manen ti ari ti Aram a bumusor kenka.”
23Kinuna kenkuana dagiti adipen ti ari ti Aram, “Ti diosda ket dios ti katurturodan. Isu a napigpigsada ngem datayo. Ngem ita makirangettayo kadakuada iti patad, ket awan dua dua a sadiay, napigpigsatayo ngem isuda.
24Ket aramidem pay daytoy: ikkatem dagiti ari, tunggal maysa iti idadauloanna, ket sukatam ida kadagiti kapitan ti armada.
25Mangbuangayka iti armada a kas iti armada a napukawmo, kabalio iti kabalio ken karwahe iti karwahe, ket makirangettayo kadakuada iti patad. Ket awan dua dua a napigpigsatayo ngem isuda.” Demngeg ngarud ni Ben Hadad iti balakadda ket inaramidna ti insingasingda.
26Iti sumaruno a tawen, inummong ni Ben Hadad dagiti taga-Aram ket napanda idiay Afek tapno makirangetda iti Israel.
27Nagu-ummong dagiti tattao ti Israel ket naipaay kadakuada dagiti banbanag a kasapulanda a makiranget kadagiti taga-Aram. Nagkampo dagiti tattao ti Israel iti sangoananda a kasla dua a babassit nga arban dagiti kalding, ngem pinunno dagiti taga-Aram ti away.
28Ket immasideg ti maysa a tao ti Dios ket nakitungtong iti ari ti Israel a kunana, “Ibagbaga ni Yahweh: 'Gapu ta imbaga dagiti taga-Aram a ni Yahweh ket dios dagiti turod, ngem saan isuna a dios dagiti tanap, iyawatko daytoy nabileg nga armada kadagita imam, ket maammoamto a Siak ni Yahweh.”'
29Nagkampo ngarud a nagsinnango dagiti armada iti pito nga aldaw. Ket iti maikapito nga aldaw nangrugin ti gubat. Pinapatay dagiti tattao ti Israel ti sangagasut a ribu a soldado dagiti taga-Aram iti maysa laeng nga aldaw.
30Naglibas dagiti nabatbati idiay Afek, iti siudad, ket narba a naigabur ti pader kadagiti dua pulo ket pito a ribu a nabatbati a lallaki. Naglibas ni Ben Hadad ket napan iti siudad, iti akin uneg a siled.
31Kinuna dagiti adipen ni Ben Hadad kenkuana, “Dumngegka, nangngegmi a dagiti ari iti balay ti Israel ket manangngaasi nga ar-ari. Pangngaasim ta palubosanakami a mangibidang iti nakirsang a lupot ken bedbedanmi iti tali ti ulomi, ket mapankami iti ari ti Israel. Barbareng no saannaka a papatayen.”
32Nangibidangda ngarud iti nakirsang a lupot ken binedbedanda ti uloda iti tali ket napanda iti ari ti Israel ket kinunada, “Imbaga ti adipenmo a ni Ben Hadad, 'Pangngaasim ta palubusannak nga agbiag.”' Kinuna ni Ahab, “Sibibiag pay kadi isuna? Kabsatko isuna.”
33Ita dumdumngeg dagiti lallaki iti aniaman a pagilasinan manipud kenni Ahab, isu nga insungbatda a dagus kenkuana, “Wen, sibibiag ti kabsatmo a ni Ben Hadad.” Ket kinuna ni Ahab, “Mapankayo ket iyegyo isuna.” Ket napan ni Ben Hadad kenkuana, ket pinaglugan isuna ni Ahab iti karwahena.
34Kinuna ni Ben Hadad kenni Ahab, “Isublik kenka dagiti siudad nga inagaw ti amak iti amam, ket mabalinmo iti aglako idiay Damasco, a kas iti inaramid ti amak idiay Samaria. Insungbat ni Ahab, “Palubosanka babaen iti daytoy a katulagan.” Nakitulag ngarud ni Ahab kenkuana ket kalpasanna pinalubosanna isuna a mapan.
35Adda maysa a lalaki, maysa kadagiti annak a lallaki dagiti profeta, a kinunana iti padana a profeta babaen iti sao ni Yahweh, “Pangngaasim ta kabilennak.” Ngem nagkedked ti lalaki a mangkabil kenkuana.
36Ket kinuna ti profeta iti padana a profeta, “Gapu ta saanka a nagtulnog iti timek ni Yahweh, apaman a panawannak, patayennakanto ti maysa a leon.” Ket apaman a pinanawan isuna dayta a tao, nasarakan isuna ti leon ket pinatay isuna ti leon.
37Ket nakasarak ti profeta iti sabali pay a tao ket kinunana, “Pangngaasim ta kabilennak.” Isu a kinabil isuna ti lalaki ket sinugatanna isuna.
38Ket pimmanaw ti profeta ket inurayna ti ari iti igid ti dalan; nanglimlimo isuna nga adda bedbed iti ngatoen dagiti matana.
39Idi lumabasen ti ari, pinukkawan ti profeta ti ari ket kinunana, “Napan ti adipenmo iti kangitingitan ti gubat, ket nagsardeng iti maysa a soldado ket inyegna ti maysa a kabusor kaniak ket kinunana, 'Bantayam daytoy a tao. No mapukaw daytoy iti aniaman a wagas, ti biagmo ngarud ti kasukat ti biagna, wenno agmultaka iti maysa a talento ti pirak.'
40Ngem gapu ta adu ti pakakumikoman ti adipenmo, nakalibas ti kabusor a soldado.” Ket kinuna ti ari ti Israel kenkuana, “Daytoyto ti dusam-sika a mismo ti nangikeddeng iti daytoy.”
41Inikkat a dagus ti profeta ti bedbed dagiti matana, ket nabigbig ti ari ti Israel nga isuna ket maysa kadagiti profeta.
42Kinuna ti profeta iti ari, “Ibagbaga ni Yahweh, 'Gapu ta pinalubosam ti tao nga inkeddengko a matay, ti biagmo ti kasukat ti biagna, ken dagiti tattaom kadagiti tattaona.'”
43Napan ngarud ti ari ti Israel iti balayna a nasakit ti nakemna ken makapungtot, ket nakasangpet idiay Samaria.


c: text/html

text:
Mierkoles, Hunio 29
Dimo denggen dagiti awan serserbina a sasao a maikontra iti Dios.—1 Tim. 6:20.
Dadduma a kapanawenan ni Timoteo dida inapresiar ti pribilehioda kas katrabahuan ti Dios. Karaman kadakuada da Demas, Figelo, Hermogenes, Himeneo, Alejandro, ken Fileto. (1 Tim. 1:19, 20; 2 Tim. 1:15; 2:16-18; 4:10) Nalawag a dati a nabileg ti espiritualidad dagita a tattao, ngem saanda a sinaluadan ti napateg a naitalek kadakuada. Ania ti ar-aramiden ni Satanas tapno ibbatantayo dagiti gameng nga intalek ni Jehova kadatayo? Kitaentayo ti dadduma a taktika ni Satanas. Us-usarenna ti paglinglingayan ken ti media tapno isaknapna dagiti prinsipio, panagpampanunot, ken kababalin a namnamaenna a mangpalukay iti panangpetpettayo iti kinapudno. Padpadasennatayo a butbutngen babaen ti panangpilit dagiti kakaduatayo wenno ti panangidadanes tapno isardengtayo ti mangasaba. Ikagkagumaannatayo nga allukoyen a dumngeg iti “ulbod a ‘pannakaammo’” dagiti apostata tapno panawantayo ti kinapudno. No ditay agannad, mabalin nga in-inut a lumukay ti panangpetpettayo iti kinapudno.—1 Tim. 6:21. w20.09 27 ¶6-8
Huebes, Hunio 30
Denggento ni Jehova ti panagkiddawko iti parabur; sungbatanto ni Jehova ti kararagko.—Sal. 6:9.
Adda kadin gayyemmo wenno kapamiliam a nangdadael iti panagtalekmo kenkuana? No wen, makatulong ti panangrepasom iti salaysay maipapan iti anak ni Ari David a ni Absalom. (2 Sam. 15:5-14, 31; 18:6-14) Bayat a pampanunotem ti salaysay, ibagam ken Jehova ti marikriknam iti saan a nasayaat a pannakatratom. (Sal. 6:6-8) Sumaruno, imadyinem ti posible a rikna ni David iti amin a mapaspasamak kenkuana. Impatpategna unay ni Absalom ken nagtalek ken Ahitofel. Ngem trinaidor dagita a dua a nasinged kenkuana. Sinaktanda unay ken pinadasda pay ketdi a patayen. Posible koma a napukaw ni David ti panagtalekna iti dadduma a gagayyemna, ket nagsuspetsa a nakikapponda metten ken Absalom. Mabalin a ti la koman bagina ti pinampanunotna ken agmaymaysan a pimmanaw iti pagilian. Wenno mabalin koma a simmuko lattan gapu iti pannakaupay. Imbes ketdi, nagpatulong ken Jehova. Nagpatulong met kadagiti gagayyemna. Ken dagus a nagtignay a mangipatungpal kadagiti desisionna. Intultuloyna ketdi ti nagtalek ken Jehova ken kadagiti gagayyemna. w21.03 15 ¶7-8; 17 ¶10-11
Biernes, Hulio 1
Naiteden kaniak ti amin nga autoridad idiay langit ken ditoy daga.—Mat. 28:18.
Masapul nga agbalintayo a gayyem ni Jesus tapno masungbatan dagiti kararagtayo. Kayatna a sawen a saantay laeng a basta ibaga ti “iti nagan ni Jesus” iti ngudo ti kararagtayo. Masapul a matarusantayo no kasano nga us-usaren ni Jehova ni Jesus a mangsungbat iti kararagtayo. Imbaga ni Jesus kadagiti apostol: “Aramidekto . . . ti aniaman a kiddawenyo iti naganko.” (Juan 14:13) Nupay ni Jehova ti dumdumngeg ken mangsungsungbat iti kararagtayo, intedna ken Jesus ti autoridad a mangitungpal kadagiti desisionna. Sakbay ngarud a sungbatan ti Dios ti kararagtayo, kitaenna no inyaplikartayon ti balakad ni Jesus. Kas pagarigan, imbaga ni Jesus: “No pakawanenyo dagiti nakabasol kadakayo, pakawanennakayto met ni Amayo idiay langit; ngem no saanyo a pakawanen dagiti nakabasol kadakayo, saanto met a pakawanen ni Amayo dagiti basolyo.” (Mat. 6:14, 15) Nakapatpateg ngarud a tratuentayo ti sabsabali a kas iti naasi a panangtrato kadatayo ni Jehova ken ni Jesus! w20.04 22 ¶6

robotstxt: allowed

filter: keep


text:
Carlos Bulosan
Ni Carlos Sampayan Bulosan (Nobiembre 24, 1913[1] – Septiembre 11, 1956) ket maysa idi a nobelista a Filipino iti pagsasao nga Ingles ken mannaniw a kaaduan a naggigian idi Estados Unidos. Ti kalatakan nga ammo nga obrana ita nga aldaw ket ti semi-autobiograpikal iti America Is in the Heart, ngem isu ket immuna nakagun-od iti dayaw para iti salaysayna idi 1943 iti The Freedom from Want.
Dagiti nagibasaran[urnosen | urnosen ti taudan]
- ^ Adda supiatan iti petsa ti pannakaipasngayna, ilista dagiti papeles ti pannakabunyagna a kas Nobiembre 2, 1911; kitaen ti Zhang, Aiping (2003). Huang, Guiyou (ed.). Asian American Short Story Writers: An A-to-Z Guide. Greenwood. p. 23. ISBN 978-0-313-32229-7. Naala idi Septiembre 15, 2014.. Adda dagiti sabali a taudan nga agibagbaga iti 1914; para iti listaan ti reperensia iti daytoy a problema, kitaen ti San Juan, Jr, E. "Carlos Bulosan: Critique and Revolution". Balikbayang Sinta: An E. San Juan Reader. Ateneo de Manila University Press and Flipside Publishing. ISBN 9789719951551. Naala idi Septiembre 15, 2014.


text:
Rehion Administratibo ti Kordiliera
Ti Rehion Administratibo ti Kordiliera (Ingles: Cordillera Administrative Region (CAR)) iti Filipinas ket buklen dagiti probinsia ti Abra, Benguet, Ifugao, Kalinga, Mountain Province ken Apayao. Ti Siudad ti Baguio ti agpapay a rehional a sentrona. Ti rehion ti Kordiliera ket sakupenna ti kaaduan a paset ti kambambatayan Tengnga a Kordiliera iti Luzon, ti kadakkelan a kabambantayan iti pagilian. Daytoy a rehion ket taeng ti adu a nakaisigudan a tribu a sapasap a maaw-awagan iti Igorot.


text:
Chitose, Hokkaido
Ti Chitose (千歳市, Chitose-shi) ket ti maysa a siudad a mabirukan iti Subprepektura ti Ishikari, Hokkaido, Hapon, ken ayan ti Eropuerto ti Baro a Chitose , ti kadakelan nga internasional nga eropuerto idiay Hokkaido ken ti kaasitgan nga eropuerto iti Sapporo, ken ti pay kaarruba a Chitose Air Base.
Manipud idi Mayo 1, 2017, ti siudad ket addaan it inakarkulo a populasion iti 96,580, kadagiti 48,485 a sangkabalayan,[3] ken ti densidad ti populasion iti 155 a tattao tunggal maysa a km2. Thi dagup a kalawa ket 594.95 km2. Ti siudad ket napundar idi Hulio 1, 1958. Ti siudad ket naindayegan gapu ti kaadda iti Pagoda ti Kappia, a binangon babaen ti urnos ti Hapon a Budista a Nipponzan Myohoji idi 1978.
Pakasaritaan[urnosen | urnosen ti taudan]
- 1880: Napundar ti Purok ti Chitose (binukel dagiti panagtitipon dagiti lokalidad ti Chitose, Osatsu, Usakumai, Rankoshi, Izari, Shimamatsu).
- 1897: Simmina ti Purok ti Eniwa (binukel dagiti lokalidad ti Izari ken Shimamatsu) (itan ket siudad).
- 1915: Nagbalin a Maikadua a Klase a Munisipalidad ti Chitose (binukel dagiti lokalidad ti Chitose, Osatsu, Usakumai, Rankoshi).
- 1939: Nagbalin nga Umuna a Klase a Munisipalidad ti Chitose.
- 1942: Nagbalin nga ili ti Chitose.
- Kalpasan ti WWII – Nangsangaili ti Chitose ti kuartel ti Eropuers ti Estados Unidos.
- Hulio 1, 1958: Nagbalin a siudad ti Chitose.
Heograpia[urnosen | urnosen ti taudan]
Ti Chitose ket maysa kadagiti sumrekan iti Nailian a Parke ti Shikotsu-Toya, Danaw Shikotsu ken Bantay Tarumae. Ti siudad ket beddengan babaen ti Eniwa iti amianan ken babaen ti Tomakomai iti abagatan.
Taudan ti nagan[urnosen | urnosen ti taudan]
Iti pagsasao nga Ainu, kasisigud idi a tinawtawagan ti Chitose iti shikot, a ti kayatna a sawen t ket ti dakkel a depresion wenno awan linaon, kas ti Danaw Shikotsu a daytoy ket maysa a kaldera a danaw. Iti Hapon, ti unina daytoy ket kasla natay a tultulang (死骨, shikotsu), isu a nabaliwan daytoy iti Chitose.[4]
Klima[urnosen | urnosen ti taudan]
Dagiti kapudotan ken kalamiisan a temperatura a nairehistro ket 34.2 °C ken -30.7 °C.
Ekonomia[urnosen | urnosen ti taudan]
Mapatpataray ti China Airlines iti opisinana iti Sapporo iti maikatlo a padsaaran ti pasdek ti eropuerto.[6]
Ti kompania ti eroplano iti Hokkaido Air System ket naikuartel idi iti Eropuerto ti Baro a Chitose idiay Chitose.[7] Ti kangatuan nga opisnana itan ket adda iti tagikua ti Eropuerto ti Okadama idiay Higashi-ku, Sapporo.[8]
Pagluganan[urnosen | urnosen ti taudan]
Tangatang[urnosen | urnosen ti taudan]
Perokaril[urnosen | urnosen ti taudan]
Agtaray ti Nangruna a Linia ti Muroran babaen iti daya ti siudad ngem awan iti estasion.
- Linia Chitose : Bibi – Minami-Chitose – Chitose – Osatsu
- Linia Chitose (sanga a linia) : Minami-Chitose – Eropuerto Baro a Chitose
- Sekishō Line : Minami-Chitose
Kalsada[urnosen | urnosen ti taudan]
Maserrekan ti Chitose babaen dagiti dua nga expressways nga agraman iti maysa nga interchange iti laud ket ti maysa pay iti amianan iti sabali nga expressway ken ti pagtumpungan ti Chitose-Eniwa a maikapet iti Akindaya nga Hokkaido Expressway iti amianan a laud. Maisilpo pay ti Chitose babaen ti Naailian a Rota 36, Nailian a Rota 274, Nailian a Rota 276, Nailian a Rota 337, ken Nailian a Rota 453.
Edukasion[urnosen | urnosen ti taudan]
Ti Chitose ket addaa iti maysa nga unibersidad, dua a high school, dagiti 18 nga eskuela ti junior high, ken dagiti 10 nga eskuela ti elementaria
Dagiti unibersidad[urnosen | urnosen ti taudan]
Dagiti High school[urnosen | urnosen ti taudan]
- Hokkaido Chitose High School
- Hokkaido Chitose Hokuyou High School
Dagiti kabsat a siudad[urnosen | urnosen ti taudan]
Ti Chitose ket addaan kadagiti relasion a kabsat a siudad iti:[9]
- Anchorage, Alaska, Estados Unidos (manipud idi 1968)
- Ibusuki, Kagoshima, Hapon (manipud idi 1994)
- Kongsberg, Norwega (manipud idi 1988)
- Changchun, Jilin, Tsina (manipud idi 2004)
Dagiti nagibasaran[urnosen | urnosen ti taudan]
- ^ https://www.gsi.go.jp/KOKUJYOHO/MENCHO/backnumber/GSI-menseki20210101.pdf; panid: 7.
- ^ "住民基本台帳人口・世帯数 | 総合政策部計画局統計課"; naala idi: Pebrero 12, 2021.
- ^ "Opisial a website ti Siudad ti Chitose" (iti Hapon). Hapon: Siudad ti Chitose. Naala idi Mayo 16, 2017.
- ^ Akagi Sanpei (赤木 三兵), Journey of Hokkaido Place Names—Notes on Ainu Language Place Names (北海道 地名の旅—アイヌ語地名解, Hokkaidō Chimei no Tabi — Ainugo Chimei Kai), pp 60 ken 79
- ^ 新千歳航空測候所の天気概況 [Weather records at New Chitose Aviation Weather Station] (iti Hapon). Japan Meteorological Agency. Disiembre 2012. Naala idi Disiembre 17, 2012.
- ^ "Northeast Asia." China Airlines. Naala idi Agosto 30, 2011. "Sapporo 3F, New Chitose Airport, Bibi, Chitose City 066-0012, Hokkaido, Japan"
- ^ "会社概要." Hokkaido Air System. Naala idi Mayo 19, 2009. "本社事務所 : 千歳市美々新千歳空港ターミナルビル内"
- ^ "会社概要." Hokkaido Air System. Naala idi Agosto 30, 2011. "〒007-0880 札幌市東区丘珠町 丘珠空港内"
- ^ Sister cities of Chitose
Dagiti akinruar a silpo[urnosen | urnosen ti taudan]
Dagiti midia a mainaig iti Chitose, Hokkaido iti Wikimedia Commons
- Opisial a website (iti Hapon)


text:
Schindler's List
Ti Schindler's List (Ilokano: Listaan ni Schindler) ket maysa a pelikula a nairuar idi 1993 a naibatay iti libro a Schindler's Ark ni Thomas Keneally. Ti pelikula, nga inadaw ni Steven Zaillian ken inturong ni Steven Spielberg, ket maipapan iti pakasaritaan ni Oskar Schindler, maysa a negosiante nga Aleman a nangigapu iti pannakaisalakan ti biag ti nasurok a sangaribu a Polako a Hudio idi panawen ti Holokausto. Ti titulo ket dumakdakamat iti maysa a listaan ti nagnagan ti 1,200 a Hudio nga inarkila ni Schindler nga agtrabaho iti paktoriana ket gapu itoy saanda a naipan kadagiti kampo ti konsentrasion dagiti Nazi nga Aleman a nakapapatayan ti riniwriw a Hudio.


text:
Plantilia:Estilo ti infobox WPMILHIST
Ti estilo ket tenglen ti plantilia ti {{Estilo ti infobox WPMILHIST}}, a mangpataud kadagiti bilang ti nadumaduma a kodigo a naibatay iti parametro a maipasa iti daytoy.
- {{Estilo ti infobox WPMILHIST|main_box}} – agpataud kadagiti parametro ti CSS ti class and style para iti maysa nga infobox iti kaakaba dagiti 315 a piksel.
- {{Estilo ti infobox WPMILHIST|main_box_raw}} – agpataud kadagiti naata a parametro ti CSS ti style para iti maysa nga infobox iti kaakaba dagiti 315 a piksel.
- {{Estilo ti infobox WPMILHIST|main_box_raw_auto_width}} – agpataud kadagiti naata a parametro ti CSS ti style para iti maysa nga infobox (kapada ti main_box_raw ngem awan ti width:315px).
- {{Estilo ti infobox WPMILHIST|header_bar}} – agpataud kadagiti parametro ti CSS ti style para iti baras a horisontal a paulo iti maysa nga infobox.
- {{Estilo ti infobox WPMILHIST|header_raw}} – agpataud kadagiti naata a parametro ti CSS ti style para iti baras ti horisontal a paulo iti maysa nga infobox.
- {{Estilo ti infobox WPMILHIST|header_color}} – agpataud kadagiti naata a parametro ti CSS ti style dagiti gupit ti maris para iti baras ti horisontal a paulo iti maysa nga infobox.
- {{Estilo ti infobox WPMILHIST|sub_header_bar}} – agpataud kadagiti naata a parametro ti CSS ti style para iti baras ti horisontal a sub-paulo iti maysa nga infobox.
- {{Estilo ti infobox WPMILHIST|sub_header_raw}} – agpataud kadagiti naata a parametro ti CSS ti style para iti baras ti horisontal a sub-paulo iti maysa nga infobox.
- {{Estilo ti infobox WPMILHIST|image_box}} – agpataud kadagiti parametro ti CSS ti style para iti muton ti pagalagadan a ladawan ken kapsion nga addaan iti pagbeddengan iti baba.
- {{Estilo ti infobox WPMILHIST|image_box_raw}} – agpataud kadagiti naata a parametro ti CSS ti style para iti muton ti pagalagadan a ladawan ken kapsion nga addaan iti pagbeddengan iti baba.
- {{Estilo ti infobox WPMILHIST|image_box_plain}} – agpataud kadagiti parametro ti CSS ti style para iti muton ti pagalagadan a ladawan ken kapsion nga awan iti pagbeddengan iti baba; daytoy ket kadawyan a maus-usar no ti muton ti ladawan ket dagus a maikabil iti ngato ti baras ti paulo, wenno iti baba ti infobox.
- {{Estilo ti infobox WPMILHIST|image_box_plain_raw}} – agpataud kadagiti naata a parametro ti CSS ti style para iti muton ti pagalagadan a ladawan ken kapsion nga awan iti pagbeddengan iti baba; daytoy ket kadawyan a maus-usar no ti muton ti ladawan ket dagus a maikabil iti ngato ti baras ti paulo, wenno iti baba ti infobox.
- {{Estilo ti infobox WPMILHIST|internal_border}} – agpataud kadagiti naata a parametro ti CSS dagiti gupit ti style para iti pagbeddengan a nagbaetan dagiti paset iti isu met laeng a paset ti infobox.
- {{Estilo ti infobox WPMILHIST|section_border}} – agpataud kadagiti naata a parametro ti CSS dagiti gupit ti style para iti pagbeddengan a nagbaetan ti sabali a paspaset ti infobox.
- {{Estilo ti infobox WPMILHIST|nav_box}} – agpataud kadagiti naata a parametro ti CSS ti dagiti gupit ti style para iti plantilia ti marebba a nabigasion nga addaan dagiti 315 a piksel.
- {{Estilo ti infobox WPMILHIST|nav_box_child}} – agpataud kadagiti naata a parametro ti CSS dagiti gupit ti style para iti plantilia ti marebba a nabigasion (kapada ti nav_box ngem iti kaakaba dagiti 305 a piksel ken awan ti margin-left:1em).
- {{Estilo ti infobox WPMILHIST|nav_box_wide}} – agpataud kadagiti naata a parametro ti CSS dagiti gupit ti style para iti plantilia napno a kaakaba ti marebba a nabigasion.
- {{Estilo ti infobox WPMILHIST|nav_box_header}} – agpataud kadagiti naata a parametro ti CSS dagiti gupit ti style para iti baras ti paulo iti plantilia ti marebba a nagibasion.
- {{Estilo ti infobox WPMILHIST|nav_box_wide_header}} – agpataud kadagiti naata a parametro ti CSS dagiti gupit ti style para iti baras ti paulo iti napno a kaakaba ti plantilia ti marebba a nagibasion.
- {{Estilo ti infobox WPMILHIST|nav_box_label}} – agpataud kadagiti naata a parametro ti CSS dagiti gupit ti style para iti aray ti etiketa iti plantilia ti marebba a nabigasion.
Ti pagarigan a plantilia nga agus-usar kadagitoy a pagpilian ket makita iti kanawan. Manipud ti ngato, daytoy ket mangiraman ti:
- Ti nangruna a header_bar iti selula ti tabla ti paulo.
- Ti sub_header_bar iti normal a selula ti tabla.
- Ti maysa a image_box.
- Dua a normal a pagikabilan nga addaan kadagiti etiketa.
- Ti sekondario a header_bar iti selula ti paulo.
- Ti paris dagiti selula a nabingay babaen ti maysa a internal_border.
- Ti selula nga addaan iti section_border iti ngato.
- Ti sabali pay a sekondario a header_bar iti selula ti paulo.
- An image_box_plain.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Pagsasao nga Espaniol iti Filipinas
Ti Espaniol a Filipino ket ti dialekto ti Espaniol ti pagsasao nga Espaniol idiay Filipinas. Ti karuay ket kapada ti Espaniol a Mehikano, gapu ti migrasion ti Mehikano ken Latin nga Amerikano idiay Daya nga Indio ti Espaniol kadagiti napalabas a tawen. Ti Espaniol ti Filipino ket kaaduan nga insasao babaen dagiti Filipino nga Espaniol ; Daytoy ti pagsasao nga inus-usar ti tattao a kas ni Jose Rizal, Andres Bonifacio, Antonio Luna, Pilita Corrales, Ian Veneracion, Marian Rivera, ken dagiti dadduma pay a nalatak a Filipino nga Espaniol.
Dagiti nagibasaran[urnosen | urnosen ti taudan]
- ^ realinstitutoelcano.org, 2007
- ^ Espaniol iti Ethnologue (Maika-18 nga ed., 2015)
Dagiti akinruar a silpo[urnosen | urnosen ti taudan]
- Ti Panagisursuro ti Espaniol idiay Filipinas, UNESCO, Pebrero 1968


text:
IMPORTANSYA TI PANAGPA-CHECK-UP BS IN NURSING, 4TH YEAR ALTAPRESYON: GROUP II-A HAAN MO IPALUBOS A ISTRES’N NA KA S
Views 128 Downloads 19 File size 2MB
Name: Montes, Sat Gian Carlos Manuel C. Section: BSP 3-2 PH-PHR 317 Lecture Unit I: Cardiovascular, Renal, and Hemat
38 1 33KB Read more
Reference Section Hyper tension and Diabetes Mellitus a report by G u r u s h a n k a r G o v i n d a r a j a n , 1 J
3 1 581KB Read more
Hypertension Definition You can have high blood pressure (hypertension) for years without a single symptom. Uncontrolled
57 3 430KB Read more
Hypertension Hypertension (high blood pressure) is a disease of vascular regulation resulting from malfunction of arter
38 1 343KB Read more
ANDAYA, Kristine Alexis L. BSN218 NURSING CARE PLAN PLANNING INTERVENTION ASSESSMENT DIAGNOSIS INFERENCE SUBJECTIVE:
0 0 208KB Read more
IMPORTANSYA TI PANAGPA-CHECK-UP
BS IN NURSING, 4TH YEAR
ALTAPRESYON:
GROUP II-A
HAAN MO IPALUBOS A ISTRES’N NA KA
Stage 1 Hypertension (130-139 mmhg/ 80-89mmhg): Kada bulan iti mayat nga panag pa check up iti Dokor inggana maipasubli iti normal nga BP. Stage 2 Hypertension (140mmhg or higher/90 mmhg or higher): Naimportante nga agpapa check-up latta usually ever 2-4 weeks
Iti panag pa check-up ket mabalin a agbaliw aglalo nu bimmaba iti daran. Mabalin nga mamintallo langen kada inem a bulan ngem dagiti ada kaakibat na a sabali pay a uri ti sakit kaslang diabetes wennu sakit ti puso ket kailangan latta nga agpapa check-up iti Doktor. Mabalin pay nga ubraen iti panag record tayo iti naala tayo nga BP tayo iti balbalay tayo tapnon tun maminsan nga
Tyrone Marc B. Asuncion
Rona Marie T. Bergonia
John Clements D. Galiza
Jannica Rei T. Guillermo
Angelic I. Mateo
Mary Ellayne A. Oducayen
Denise Claire Q. Pagay
Marc Victor B. Sabado
Martha Karmela Ysabell L. Sales
Susan P. Solis
Kimberly P. Tabladillo
— Health Educators —
Mr. Lordley A. Pagdilao
— Clinical Instructor —
“Haan pay a naladaw a mang-salwad ti Altapresyon. Aggaraw tayon”
ag pa-check-up ken Doktor ket Makita iti deperensya ken tapnon mangted nayon nga impormasyon.
Rural Health Unit (Paoay) March 15, 2019
Ana ti makunkuna nga ALTAPRESYON?
SENYALES KEN SIMTOMAS ti Altapresyon
Panagsakit ti ulo
• Pwersa nga napigsa iti ayan ti uneg ti urat
(Atacand), losartan (Cozaar) Panagdaringungo
4. Calcium channel blockers: Mangtulong a pabayagen ti bitek ti puso tapno haan Pinagpaspas ti bitek ti puso
panagwatwat
Dyeta
Panag-inom ti alcohol
Stress
ited ti doctor detoy nga agas kadagiti tao nga
Panagsakit ti barukong
PANANGLAPPED PANANGMANEHAR
Haan a
napigsa ti pressure ti uneg ti urat. Ken mas itnataenganen.
RISGO ti Altapresyon
Mabalin a maala aggapo iti pamilya
presyon ti dara.
ma-relax ti urat ken mabalin na pay a
• Gapo ti nailet nga pagdalanan iti dara ti ayan ti urat
Tawen
pagdalanan ti dara tapno haan a ngumato ti
Dagitoy nga Agas ket: candesartan
Panag ngato iti dara
•
3. Angiotensin II receptor blockers (ARBs): Maysa pay a mangpalawa ti
Dagitay ited ti Doctor nga Matumar Kinalukmeg
1. Thiazide Diuretics: Mangtulong tapno maiyisbo ti sobra nga Sodium wennu Asin ti bagi.
Panag-usar ti tabako
Panag-usar ti NSAIDs
Dagitoy nga Agas ket: Chlorthalidone ken Hydrochlorothiazide 2. Angiotensin-converting enzyme (ACE) inhibitors. Mangpalawa ti urat nga immilet tapno maka dalan ti dara. Dagitoy nga Agas ket: lisinopril (Zestril), benazepril (Lotensin), captopril (Capoten)
1. Mangan ti ado a prutas ken natnateng. 2. Liklikan ti mangan ti naapgad unay ken dagitay na processo nga makmakan, akas kuma hotdog, delata, tuzino. 3. Mentenaren ti kilo a normal. 4. Ag-ehersisyo ti 30 minutes ti kada aldaw. Kaslang kuma panagpag-pagna wennu panag-jogging 5. Haan unay agin-inom ti alcohol ken isardeng ti panag-sigarilyo. 6. Iwasan ti ma-istress. 7. Kanayon a i-monitor ti Blood pressure kada aldaw tapno no nangato ket maitaray tayo sigod ti bagi tayo ti hospital wenno RHU.


text:
Kategoria:Heograpia ti Akinlaud nga Asia
Dagiti subkategoria
Daytoy a kategoria ket addaan kadagiti sumaganad a 10 a subkategoria, manipud iti 10 a dagup.
- Heograpia ti Kaukaso (3 K, 2 P)
- Heograpia ti Tengnga a Daya (16 K, 2 P)
.
- Heograpia ti Armenia (1 K)
- Heograpia ti Azerbaijan (3 K)
- Heograpia ti Kuwait (1 K)
B
- Heograpia ti Bahrain (1 K)
- Baybay Nalabbasit (2 K, 6 P)
G
- Golpo Persiano (2 K, 2 P)
T
- Heograpia ti Turkia (2 K)
Pampanid iti kategoria "Heograpia ti Akinlaud nga Asia"
Dagiti sumaganad a 3 a panid ket adda iti daytoy a kategoria, manipud iti 3 a dagup.


text:
1Limmugan ni Jesus iti maysa a bangka, bimmallasiw, ket napan iti bukodna a siudad.
2Ket sadiay adda inyegda kenkuana a paralitiko a lalaki a nakaidda iti ikamen. Iti pannakakita ni Jesus iti pammatida, kinunana iti paralitiko a lalaki, “Anak, agraksakka. Ta napakawanen dagiti basbasolmo.”
3Sadiay adda sumagmamano nga eskriba a kunkunada iti bagbagida, “Daytoy a lalaki ket mangtabtabbaaw.”
4Ammo ni Jesus dagiti panpanunotenda ket kinunana, “Apay nga agpanpanunotkayo iti dakes kadagiti pusoyo?
5Ta ania ti nalaklaka nga ibaga, 'Napakawanen dagiti basolmo,' wenno ti ibaga a, 'Tumakderka ket magnaka'?
6Ngem tapno maammoanyo a ti Anak ti Tao ket addaan iti kinaturay ditoy lubong a mangpakawan kadagiti basbasol, “kinunana iti paralitiko, “Tumaderka, pidutem ta ikamenmo, ket mapanka iti balaymo.”
7Ket timmakder ti lalaki ket napan iti balayna.
8Idi nakita dagiti adu a tattao daytoy, nasdaawda ken dinaydayawda ti Dios, nga isu ti nangted iti kasta a kinaturay iti tattao.
9Bayat ti ilalabas ni Jesus manipud sadiay, nakitana ti maysa a lalaki nga agnagan iti Mateo, nga agtugtugaw iti tolda a pagsingsingiran iti buis. Kinunana kenkuana, “Sumurotka kaniak.” Timmakder isuna ket simmurot kenkuana.
10Idi nagtugaw ni Jesus iti maysa a balay tapno mangan, immay met ti adu nga agsingsingir iti buis ken managbasol a tattao ket nakipangan kenni Jesus ken kadagiti adalanna.
11Idi nakita dagiti Pariseo daytoy, kinunada kadagiti adalanna, “Apay a makipangpangan ti manursuroyo kadagiti agsingsingir iti buis ken managbasol a tattao?”
12Idi nangngeg ni Jesus daytoy, kinunana, “Dagiti tattao a napigsa ti bagina ket saanda nga agkasapulan iti mangngagas, dagiti laeng masaksakit.
13Nasken a mapanyo ammoen ti kaipapanan daytoy, 'Tarigagayak ti asi saan ket a daton.' Ta immayak, saan a tapno mangayab kadagiti nalinteg nga agbabawi, ngem kadagiti managbasol.”
14Kalpasanna, immay kenkuana dagiti adalan ni Juan ket kinunada, “Apay a dakami ken dagiti Pariseo ket masansan nga agayunar, ngem dagiti adalam ket saanda nga agayunar?”
15Kinuna ni Jesus kadakuada, “Mabalin kadi nga agladingit dagiti makiboda no adda pay laeng kadakuada ti nobio? Ngem dumtengto ti aldaw a ti nobio ket maipanaw manipud kadakuada, ket kalpasanna agayunardanto.
16Awan ti tao a mangitakop iti baro a lupot iti daan a pagan-anay, ta ti takop ket mapisangto manipud iti lupot, ket ad-addanto a mapigis.
17Kasta met a saan nga ikabil dagiti tattao ti baro nga arak iti daan a lalat a pagikkan iti arak. No aramidenda dayta, bumtak ti lalat, maibellengto ti arak, ket mapirdi dagiti lalat a pagikkan iti arak. Ngem ketdi, ikabilda ti baro nga arak iti baro a lalat a pagikkan, ket saandanto a mapirdi.
18Bayat nga ibagbaga ni Jesus dagitoy a banbanag kadakuada, pagammoan adda maysa nga opisial nga immay ken nagparintumeng kenkuana. Kinunana, “Ti anakko a babai ket kapatpatayna, ngem umayka ket ipataymo ta imam kenkuana, ket agbiagto isuna.”
19Ket timmakder ni Jesus ken simmurot kenkuana, ken kasta met ti inaramid dagiti adalanna.
20Pagammoan, adda met babai nga agpadpadara iti sangapulo ket dua a tawen, ket napan iti likudan ni Jesus ket sinagidna ti gayadan ti pagan-anay ni Jesus.
21Ta kinunana iti bagina, “No masagidko laeng ti pagan-anayna, umimbagak.”
22Ngem timmalliaw ni Jesus ket nakitana isuna, ket kinunana, “Anakko a babai, pakiridem ta pakinakemmo. Pinaimbagnaka ti pammatim.” Ket dagus nga immimbag.
23Idi simmangpet ni Jesus idiay balay ti opisial, nakitana dagiti agtuktokar iti plauta ken dagiti agaariwawa a tattao.
24Kinunana, “Pumanawkayo, ta saan a natay ti ubing, ngem isuna ket nakaturog.” Ngem kinatkatawaanda isuna nga inum-umsi.
25Idi naparuaren dagiti adu a tattao, simrek ni Jesus iti siled ket iniggamanna ti imana, ket bimmangon ti ubing.
26Ti damag maipanggep iti daytoy ket nagwaras iti amin iti dayta a rehion.
27Iti ilalabas ni Jesus manipud sadiay, simmurot kenkuana ti dua a bulsek a lallaki. Saanda a nagsarsardeng a nagpukpukkaw a kunada, “Maasika kadakami, Anak ni David!”
28Idi nakastrek ni Jesus iti balay, napan kenkuana dagiti bulsek a lallaki. Kinuna ni Jesus kadakuada, “Mamatikayo kadi a kabaelak nga aramiden daytoy?” Kinunada kenkuana, “Wen, Apo.”
29Ket sinagid ni Jesus dagiti matada ket kinunana, “Maaramid ngarud kadakayo sigun iti pammatiyo.”
30Ket nalukatan dagiti matada. Kalpasanna, nainget a binilin ida ni Jesus a kunana, “Kitaenyo ta awan koma ti makaammo ti maipanggep iti daytoy.”
31Ngem rimmuar dagiti dua a lallaki ket inwaragawagda ti maipanggep iti daytoy a damag iti entero a rehion.
32Idi pumanawen dagiti dua a lallaki, adda met maysa nga umel a lalaki a linuganan ti demonio nga inyegda kenni Jesus.
33Idi napaksiaten ti demonio, nagsao ti umel a lalaki. Nasdaaw dagiti adu a tattao ket kinunada, “Awan pay ti nakita a kastoy ditoy Israel!”
34Ngem kunkuna dagiti Pariseo, “Babaen iti pangulo dagiti demonio, pakpaksiatenna dagiti demonio.”
35Napan ni Jesus kadagiti amin a siudad ken aw-away. Intultuloyna ti nangisursuro kadagiti sinagogada, inkaskasabana ti ebanghelio ti pagarian, ken pinaimbagna amin a kita ti sakit ken amin a kita ti an-annayen.
36Idi makitana dagiti adu a tattao, naasian isuna kadakuada, gapu ta mariribukanda ken maup-upayda. Kasla da la karnero nga awan ti mangipastor kadakuada.
37Kinunana kadagiti adalanna, “Nawadwad ti maapit, ngem sumagmamano dagiti agtrabtrabaho.
38Agkararagkayo ngarud iti Apo ti panagapit, tapno mangibaon isuna kadagiti agtrabaho iti apitenna.”


text:
Network ti Biblioteka ti Akinlaud a Suisa
Ti Network ti Biblioteka ti Akinlaud a Suisa (Pranses: Réseau des bibliothèques de Suisse occidentale; RERO) ket pinundar idi babaen dagiti nadumaduma a nagruna a biblioteka idin 1985, iti agsasao ti Pranses a rehion ti Romandy iti akinlaud a Suisa. Ti RERO ket ti maysa a silabiko a pangyababaan ti "Réseau Romand" ("Network ti Romand").
Mangiraman ti RERO iti kaaduan dagiti kantonal, akademiko, publiko, ken dagiti espesialisado a biblioteka iti Suisa. Daytoy ket mangimaton iti maysa a katologo ti kappon dagiti 180 a biblioteka nga agserbi kadagiti 50,000 nga estudiante manipud kadagiti tallo nga akademiko nga unibersidad; ti Hinebra, Friburgo, ken Neuchâtel; ti Unibersidad dagiti Naipakat a Siensia ken Arte; ken ti Dagiti Unibersidad ti Edukasion ti Manursuro.
Manipud idi 2019, mangipaay ti panagserrek ti katologo ti RERO kadagiti agarup a 6.8 a riwriw a bibliograpiko a deskripsion para kadagiti sumurok a 10 a riwriw a dokumento. Mangipalawag pay ti katologo kadagiti 222,400 a periodiko, a mairaman dagiti 3,169 nga elektroniko a warnakan. Iti pay maipatinayon kadagiti katologona, mangsuporta ti RERO iti maysa a sistema ti panagbulod kadagiti sabali a biblioteka, ti bukodna a sistema ti panag-indeks, ti maysa a dihital a biblioteka a naibatay iti maysa a pamunganayan iti nawaya panagserrek, ken ti maysa a sistema ti pederado a panagbiruk.
Dagiti nagibasaran[urnosen | urnosen ti taudan]
- ^ Google (10 Abril 2021). "RERO (Réseau des bibliothèques de Suisse occidentale)" (Mapa). Google Maps. Google. Naala idi 10 Abril 2021.
Dagiti akinruar a silpo[urnosen | urnosen ti taudan]
- Opisial a website (iti Pranses)


text:
Manny Pacquiao
Ni Emmanuel "Manny" D. Pacquiao (naipasngay idi Deciembre 17, 1978 iti Bukidnon, Filipinas), ket maysa a boksingero nga am-ammo iti palayawna a "Pac Man", nga iti agdama ket isu ti kampeon iti WBC International Super Featherweight, ken ti sigud a RING Peoplekampeon iti Featherweight ti a RING People (2003-2005), sigud kampeon iti IBF Super Bantamweight (2001-2004), ken sigud a kampeon iti WBC Flyweight Champion (1998-1999). Addaan isuna iti record a 41 a panangabak, 3 a pannakaarus, ken 2 a tabla, nga addaan 31 a panangabak babaen ti knockout.
Kaudian nga inabakna ti boksingero a Mehikano a ni Erik Morales iti maysa nga awan-titulona a 12 a rikus a maikadua a panaglaban a napasamak iti Las Vegas, Nevada idi Enero 22, 2006.
PolitikaUrnosen
Ni Manny Pacquiao ket maysa a congreso iti 1st District iti Sarangani ken Lone District iti Ciudad ti General Santos iti Filipinas.
AldawUrnosen
Pacquiao vs. Mosley, Mayo 8, 2011 se United States
Dagiti ladawanUrnosen
Dagiti akinruar a silpoUrnosen
Dagiti midia a mainaig ken ni Manny Pacquiao iti Wikimedia Commons


text:
Josepha Abiertas
Ni Josepha Abiertas (1894–1929) ket maysa idi a Filipina nga abogado ken peminista. Isu ti immuna a babai a nagturpos nga addaan iti grado manipud iti Eskuela ti Linteg ti Filipinas.[1]
Nayanak ni Abiertas iti Capiz iti Filipinas. Isu ket maysa idi nga ulila. Dimmar-ay isuna iti Eskuela ti Linteg ti Filipinas. Isu ti immuna a babai a nagturpos nga addaan iti grado ti linteg manipud iti eskuela. Nairaman isuna iti panangital-o para kadagiti agpapada a karbengan para iti babbai iti Filipinas. Sinuratna ti maysa a lektura a tinawagan iti "Ti Baro a Panawen para iti Babbai."[2] Naawat isuna iti bar idi Septiembre 27, 1920.[3] Kas maysa nga abogado, nakilablaban isuna para kadagiti karbengan ti babbai, dagiti karbengan ti agtarabtrabaho, ken dagiti karbengan ti mannalon. Pimmusay suna iti daig iti 1929.[2][4]
Dagiti nagibasaranUrnosen
- ^ "Abiertas, Josepha (1894–1929)". Women in World History: A Biographical Encyclopedia. Gale Research, Inc. Naiyarkibo manipud iti kasisigud idi 26 Marso 2016. Naala idi 5 Enero 2013.(nasken ti suskrision)
- ^ a b "A". Women of History. Naala idi 6 Enero 2013.
- ^ "Atty. JOSEPHA A. ABIERTAS". Lawlist. Chan Robles Virtual Law Library. Naala idi 5 Enero 2013.
- ^ Jennifer S. Uglow; Maggy Hendry (23 Septiembre 1999). The Northeastern Dictionary of Women's Biography: Revised by Maggy Hendry. UPNE. p. 2. ISBN 978-1-55553-421-9. Naala idi 5 Enero 2013.
Dagiti akinruar a silpoUrnosen
- Abiertas House of Friendship and Radiance School, nanaganan ken ni Josepha Abriertas


text:
Kategoria:Dagiti patakder ti gobierno
Dagiti subkategoria
Daytoy a kategoria ket addaan kadagiti sumaganad a 8 a subkategoria, manipud iti 8 a dagup.
A
- Dagiti ahensia ti gobierno (1 P)
D
- Dagiti daulo ti gobierno (2 K, 2 P)
- Dagiti kapitolio (9 K, 2 P)
- Dagiti lehislatura (4 P)
- Dagiti siudad-estado (4 K, 4 P)
- Dagiti daulo ti estado (3 P)
M
- Militar (4 K, 1 P)
Pampanid iti kategoria "Dagiti patakder ti gobierno"
Dagiti sumaganad a 4 a panid ket adda iti daytoy a kategoria, manipud iti 4 a dagup.


text:
Deoksiribonukleiko nga asido
Ti Deoksiribonukleiko nga asido (Ingles: Deoxyribonucleic acid)) DNA) ket maysa a nukleiko nga asido nga aglaon ti henetiko a mangisursuro ti panagusar iti panagrang-ay ken pamay-an kadagiti amain nga ammo a sibibiag nga organismo (malaksid kadagiti RNA a birus). Ti DNA a paset nga umawawir iti daytoy a henetiko a pakaammo ket makunkuna a dagiti gene. Ken dagiti dadduma pay a panagsasaruno ti DNA ket adda dagiti kapanggepanna a patakder, wenno mairaman ti panagtimbeng ti panagusar iti daytoy a henetiko a pakaammo. No mairaman dagiti RNA ken dagiti protina, ti DNA ket maysa kadagiti tallo a kangrunaan a makromolekula a kammasapulan para kadagiti amain nga ammo a porma iti biag.
Ti DNA ket buklen dagiti dua nga atiddog a polimero iti naampapaok a paset a tinawtawagan a dagiti nukleotido, nga adda dagiti duri a napartuat dagiti asukar ken pospato a grupgrupo a nagtitipon babaen dagiti bedbed nga ester. Dagitoy dua a baraan ket adda kadagiti dua nga agsumbangir a turong ken isu dagitoy ket kontra-paralelo. Ti naikabit ti tunggal maysa nga asukar ket maysa kadagiti uppat a kita dagiti molekula a makunkuna a nukleobases (impormal a kas ti, bases). Isu daytoy ti panagsarsaruno kadagitoy nga uppat a nukleobase iti igid ti duri nga agikodigo kadagiti pakaammo. Daytoy a pakaammo ket mabasa ti panagusar ti henetiko a kodigo, a mangibaga ti panagsarsaruno dagiti amino nga asido iti uneg ti protina. Ti kodigo ket mabasa babaen ti panagkopia dagiti nabennat a DNA idiay mainaig a nukleiko nga asido a RNA iti pamay-an a makunkuna a ti transkripsion.
Iti uneg dagiti selula a DNA ket naur-urnos kadagiti attiddog a patakder a tinawtawagan a dagiti kromosoma. Bayat ti panagbingbingay ti selula dagitoy a kromosoma ket mapaminduanda iti pamay-an ti DNA a panagpamindua, nga agited ti tunggal maysa a selula ti bukodna a kompleto a agasmang dagiti kromosoma. Ti Eukaryotiko nga organismo (dagiti ayup, dagiti mula, hongo, ken dagitii protista) ket agidulinda a kaaduan kadagiti bukodda a DNA ti uneg ti tennga ti selula ken dagiti dadduma pay a DNA kadagidiay organulo, a kas ti mitokondria wenno kloroplasto.[1] Iti naigiddiatan, dagiti prokaryote(bakteria ken arkuea) ket idulinda laeng ti bukodda DNA iti sitoplasma.Iti uneg dagiti kromosoma, dagiti kromatina a protina a kas dagiti histona a kompakto ekn naurnos a DNA. Dagitoy a kompakto a patakder ket mangiturong kadagiti panagtignay a nagbaetan ti DNA ken dagiti nadumaduma aprotina, a tumultulong a tengngel no ania kadagiti paset ti DNA ti maisuratan.
Dagiti nagibasaran[urnosen | urnosen ti taudan]
- ^ Russell, Peter (2001). iGenetics. New York: Benjamin Cummings. ISBN 0-8053-4553-1.


text:
Daan a Pranses
Ti Daan a Pranses (franceis, françois, romanz; Moderno a Pranses ancien français) ket isu idi ti lugar ti dialekto ti Galo-Romanse a naisasao manipud idi maika-9 a siglo aginggana idi maika-14 a siglo. Idi maika-14 a siglo, dagitoy a dialekto ket naam-ammuan a kas kas ti langues d'oïl, a maigiddiat kadagiti sasao iti langues d'oc wenno "Oksitano" idiay abagatan ti Pransia. Ti tengnga ti maika-14 a siglo ket isu idi ti transisional a paset ti panawen ti Tengnga a Pranses, ti pagsasao ti Pranses a Renasimiento, a naisangayan a naibatay idi dialekto iti rehion ti Ile de France.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Dagiti midia a mainaig iti Daan a Pranses iti Wikimedia Commons


text:
Pagsasao a Takia
Ti pagsasao a Takia ket ti maysa a pagsasao nga Austronesio a naisasao idiay Isla Karkar, Isla Bagabag, ken dagiti purok ti igid ti baybay ti Megiar ken Serang, Probinsia ti Madang, Papua Baro a Guinea.
Dagiti nagibasaran[urnosen | urnosen ti taudan]
- ^ Takia iti Ethnologue (Maika-16 nga ed., 2009)
Dagiti akinruar a silpo[urnosen | urnosen ti taudan]
- Listaan ti Bokabulario ti Takia
- Arkibo ti Kaipuleohone iti listaan ti balikas ti Takia a kas parte dagiti nota ti obra ni Robert Blust


text:
Maika-17 a paralelo amianan
Ti maika-17 a paralelo amianan ket ti sirkulo ti latitud a 17 gradgrado iti amianan ti ekuador a plano ti Daga. Daytoy ket ballasiwenna ti Aprika, Asia, ti Taaw Indiano, ti Taaw Pasipiko, Sentral nga Amerika, ti Karibe ken ti Taaw Atlantiko.
Ti paralelo ket naisangayan a nangruna iti pakasaritaan ti Bietnam (kitaen dita baba). Iti daytoy a latitud ti init ket makitkita para kadagiti 13 nga oras, 9 a minminuto iti las-ud ti solstisio ti kalgaw ken 11 nga or-oras, 7 a minminuto iti las-ud ti solstisio ti panaglalam-ek.[1]
Likmut iti lubong[urnosen | urnosen ti taudan]
Mangrugi iti Kangrunaan a Meridiano ken mapan nga agpadaya, ti 17° a paralelo amianan ket lumabas iti:
Bietnam[urnosen | urnosen ti taudan]
Ti maika-17 a paralelo (Bietnamis: vĩ tuyến 17) ket isu idi ti probisional a napartuat a pagbeddengan a linia ti militar iti nagbaetan ti Amianan ken Abagatan a Bietnam a pinundar babaen ti Panagtunos ti Hinebra ti 1954. Ti napartuat a pagbeddengan a linia ket saan nga eksakto a naitunos iti maika-17 a paralelo ngem mapan iti abagatanna, agarup iti igid ti Karayan Bến Hải idiay Probinsia ti Quảng Trị idiay purok ti Bo Ho Su ken manipud idiay iti laud ti pagbeddengan ti Laos–Bietnam.
Idi 1976 ti napartuat a pagbeddengan a linia ket awan idi ti pakaitunosanna gapu ta ti Bietnam ket naikaykaysa idi kalpasan ti panagsuko ti gobierno ti Abagatan a Bietnam.


text:
Ipamuspusan a risoten ti DAR ti kaso ti kaso ti Hacienda Tinang
Ni Department of Agrarian Reform (DAR) SecretaryBernie F. Cruz nagpakpakaasi kadagiti nasursurok 236 a makibagi ti collective certificate of ownership award (CCLOAs) ti inda panagan-anus nga urayen iti umiso a report a naaramid idi May 23-25, a mangipakita ti opisyal a listaan dagiti a qualipikado nga agrarian reform beneficiaries (ARBs) tapno maisaadan para tay 200 ektarya kalawa a daga ti Hacienda Tinang.
“Urayen tayo ti resulta ti umiso a report nga inaramid ti Task Force Tinang-Tarlac ken tulongan tayo dagiti mananalon a mangpadur-as ti wagas ti panagtalon tapno mapatalged ti taraon,” kuna ni Cruz.
Pinartuat ni Cruz ti Task Force Tinang-Tarlac idi Marso 11, 2022, babaen ti Special Order bilang 91, serye 2022 tapno sukimaten dagiti liblibro ken maikalintegan dagiti agrarian reform beneficiaries (ARBs), mannalon ken dagiti agnanaed iti nasao a daga.
Idadauloan ni Undersecretary for Policy, Planning and Research Office ken agdama pay nga Undersecretary for External Affairs and Communications Office Atty. David D. Erro ti task force ken ni Undersecretary for Field Operations Office Atty. Elmer N. Distor kas maikaddua a mangingidaulo.
Impanamnama ni Cruz ti napardas ken nalinteg nga imbestigasyon argaman dagiti ARBs ken peasant advocates.
“Nakikammayaet ti Task Force kadagiti mannalon ti Tinang-Tarlac ken dagiti naaresto a mannalon, peasant rights advocates ken nagboluntaryo ti pannakawayawayada,” kinuna pay ni Cruz.
Imbaga pay ni Cruz nga ti uumuna a pannakadengngeg ti kaso ken inton Biyernes, Hunyo 17, 2022.
Nainayon a kas maikaddua a mangidaulo ti Task Force ni Assitant Secretary for External Affairs and Communications Operations Office John Lana.


text:
Tattao a Bikolano
Dagiti Bikolano ti maika-5 a kadakkelan nga etniko a grupo iti Filipinas, adda ti agarup 5,907,000 a bilang nga agsasao iti Bikol. Agnaedda iti umabagatan-a-daya a peninsula ti isla ti Luzon, kadagiti probinsia ti Camarines Sur, Albay, Sorsogon, ken Catanduanes. Adu pay a Bikolano ti agnanaed kadagiti probinsia ti Masbate, Camarines Norte, ken Quezon.
Adu met dagiti Bikolano a nagturong idiay Mindanao. Ti dati a kameng ti Kamara dagiti Pannakabagi ti Filipinas ken Ehekutibo a Sekretario a ni Edelmiro E. Amante ket anak ti taga-Bikol.


text:
1Idi lakayen ni David ket umadanin ti ipapatayna, pinagbalinna nga ari iti entero nga Israel ti putotna a ni Solomon.
2Inummongna dagiti amin a mangidadaulo iti Israel, agraman dagiti papadi ken dagiti Levita.
3Dagiti Levita nga agtawen iti tallopulo nga agpangato ket nabilang. Tallopulo ket walo a ribu ti bilangda.
4Duapulo ket uppat a ribu kadagitoy ti mangimaton iti trabaho iti balay ni Yahweh ken innem a ribu dagiti opisial ken uk-ukom.
5Uppat a ribu dagiti agbantay iti ruangan; ken uppat a ribu dagiti agdayaw kenni Yahweh babaen kadagiti instrumento “nga inaramidko para iti panagdayaw,” kinuna ni David.
6Biningay ida ni David iti bunggoy segun kadagiti putot ni Levi: da Gerson, Coat ken Merari.
7Manipud kadagiti puli a nagtaud kenni Gerson ket adda da Ladan ken Simei.
8Adda tallo a putot ni Ladan: ni Jeiel a mangidadaulo, da Zetam ken Joel.
9Adda tallo a putot ni Simei: da Selomot, Haziel ken Haran. Dagitoy dagiti mangidadaulo kadagiti puli ni Ladan.
10Adda uppat a putot ni Simei: da Jahat, Zina, Jeus ken Berias.
11Ni Jahat ti inauna, ni Zina ti maikadua ngem saan a naaddaan iti adu a putot da Jeus ken Berias, isu a naibilangda a kas maysa a puli nga addaan iti isu met laeng a pagrebbengan.
12Adda uppat a putot ni Coat: da Amram, Isar, Hebron ken Uzziel.
13Dagitoy dagiti putot ni Amram: da Aaron ken Moises. Ni Aaron ken dagiti kaputotanna ket napili nga agnanayon a mangidaton kadagiti banbanag a naan-anay a kukua laeng ni Yahweh, a mangidaton iti insenso kenni Yahweh, nga agserbi kenkuana, ken mangbendision babaen iti naganna iti agnanayon.
14Ngem maipapan kenni Moises a tao ti Dios, naibilang dagiti putotna a kas Levita.
15Dagiti putot ni Moises ket da Gersom ken Elieser.
16Ni Sebuel ti inauna kadagiti kaputotan ni Gersom.
17Ti kaputotan ni Elieser ket ni Rehabia. Awanen ti dadduma pay a putot a lalaki ni Elieser, ngem adu ti kaputotan ni Rehabia.
18Ti putot ni Isar ket ni Selomit a mangidadaulo.
19Dagiti kaputotan ni Hebron ket ni Jerias nga inauna, ni Amarias a maikadua, ni Jahaziel a maikatlo ken ni Jekameam a maikauppat.
20Dagiti putot ni Uzziel ket ni Mica nga inauna ken ni Issias a maikadua.
21Dagiti putot a lallaki ni Merari ket da Mali ken Musi. Dagiti putot ni Mali ket da Eleazar ken Kis.
22Natay ni Eleazar nga awan iti putotna a lalaki. Addaan laeng isuna kadagiti putot a babbai. Inasawa ida dagiti putot ni Kis.
23Dagiti tallo a putot ni Musi ket da Mali, Eder ken Jeremot.
24Dagitoy dagiti kaputotan ni Levi segun kadagiti pulida. Isuda dagiti mangidadaulo, nabilang ken nailista ti naganda, kadagiti puli a nagtrabaho iti panagserbi iti balay ni Yahweh, manipud iti agtawen iti duapulo nga agpangato.
25Ta kinuna ni David, “Inikkan ni Yahweh a Dios ti Israel iti inana kadagiti tattaona. Nangaramid isuna iti pagtaenganna iti Jerusalem iti agnanayon.
26Saanen a kasapulan nga awiten dagiti Levita ti tabernakulo ken dagiti amin nga alikamen a mausar iti daytoy.
27Ta babaen iti maudi a sasao ni David, nabilang dagiti Levita manipud iti agtawen iti duapulo nga agpangato.
28Ti pagrebbenganda ket mangtulong kadagiti kaputotan ni Aaron iti panagserbi iti balay ni Yahweh. Isuda ti mangaywan kadagiti paraangan, kadagiti siled, ti seremonia a panangdalus kadagiti amin a banbanag a kukua ni Yahweh ken dagiti dadduma a trabaho iti panagserbi iti balay ni Yahweh.
29Isuda pay ti makaammo iti maidaton a tinapay, ti kasasayaatan nga arina para kadagiti bukbukel a maidaton, dagiti awan lebadurana a tinapay, dagiti naluto a daton, dagiti daton a nalaokan iti lana, ken dagiti amin a rukod ti kaadu ken kadakkel dagiti banbanag.
30Agtakderda pay a binigat tapno agyaman ken agdayaw kenni Yahweh. Aramidenda met daytoy iti rabii
31ken iti tunggal panagidatagda kadagiti daton a mapuoran iti Aldaw a Panaginana ken kadagiti tiempo iti panagrambak iti baro a bulan ken kadagiti al-aldaw ti fiesta. Ti umno a bilang a naikeddeng babaen iti paglintegan ket rumbeng nga addada a kanayon iti sangoanan ni Yahweh.
32Isuda ti akin-rebbeng iti tabernakulo, ti nasantoan a disso, ken tulonganda dagiti kapadada a kaputotan ni Aaron iti panagserbi iti balay ni Yahweh.


text:
Ti panangsangaili ti maysa a lektyur isu maysa a makainspirado, mangpasalun-at a kapadasan dagiti amin a nairaman. Iti baba adda dagiti maaramat, dagiti rekursos, ken dagiti ideya para iti sangay a simbaan wenno sociedad a pagpampanunotan kas panagsaganayo a mangsangaili ti maysa a lektyur.
Tapno makairugi ti panagsagsagana para iti maysa a lektyur, makatulong nga imutektekan dagiti paglintegan iti Church Manual a mangpatibker dagiti lektyur ti Siensia Cristiana. Adtoy ti dua a napili a mensahe a nakopia:
Saanyo a pukawen ti gundaway a basaen dagiti dua a kabaruan nga artikulo maipapan kadagiti lektyur ti Siensia Cristiana a naiwarnak iti The Christian Science Journal [Ti Journal iti Siensia Cristiana] ken The Herald of Christian Science [Ti Herald iti Siensia Cristiana]:
“Emancipating the race—our collective purpose in Christian Science lectures” (nairakurak iti Agosto 2016 iti The Christian Science Journal, mabalin a magundawayan met iti Aleman, Espanol, Portuges, ken Pranses).
“Christian Science lectures—the effect of the Comforter” (nairakurak iti Agosto 2017 iti The Christian Science Journal, mabalin a magundawayan met iti Aleman, Espanol, Portuges, ken Pranses).
Mairekomendar unay daytoy nga irugi, sakbay nga agaramid iti uray ania a banag iti panagpampanunot maipapan kadagiti sumaganad a teksto, ken ti pannakailawlawag dagitoy kadagiti timpuyog a nairaman iti panangimaton iti lektyur.
Church Manual dagiti Paglintegan maipanggep iti lektyur (pp. 93–96)
Surat a nagapu ken ni Misis Eddy para iti Hunta iti Lektyursip a naiprinta iti First Church of Christ, Scientist and Miscellany, pp. 248–249
Dua a nabiit pay a naiwarnak nga artikulo manipud iti Hunta iti Lektyursip (kitaen dagiti silpo iti ngato)
-
Mairekomendar met a dawatenyo kadagiti amin a miembro ti napasnek a kararag a mangsuporta iti lektyur nga aktibidad a nasapa iti panagsagsagana, ken agtultuloy dayta a kita ti suporta iti dagup ti tawen!
Ti panagkarkararag nga agtitipon a kas maysa a simbaan tapno amirisen ti gagangay a panangawat ti sangkataoan iti Manangliwliwa, ti panag-alsa nga aktibidad iti nasantuan a Kinapudno iti biagtayo, a kinapudnona, mabalinna a maluktan ti dalan nga agturong iti panagplano ti lektyur, nga isu ti maysa a panangisawang iti Kinapudno a mangyeg iti panangagas iti uneg ti simbaan ken iti komunidad.
Ti maysa a metapisikal a panagsagana a miting para kadagiti miembroyo mabalinda a nabunga. Mabalinyo a pagsasaritaan iti lektyurer ti kasasayaatan a pamay-an a makipartisipar iti miting: iti personal, babaen iti telepono, wenno awag iti video.
Ti maysa a miting ti bunga agraman dagiti miembros kalpasan ti lektyur mabalin a maysa nga oportunidad a saksian ti nagtultuloy a trabaho ti panangagas nga agkakaddua. Pangaasi ta ibingay iti lektyurer met! Uray pay ti no ania, agpapan no naaddaan ti maysa a napili a miting, ti madama a kararagyo ken panangannad para kadagidiay immay iti lektyur wenno dagiti nasagid iti sumagmamano a wagas, isuda adu unay ti pakausaranna, ken nabunga.
Ania a kita iti agdengngeg ti kayatyo a danonen agraman ti lektyurer (sapasap, pagadalan, organisasion ti kolehio, dagiti grupo ti agtutubo, dagiti pagbaludan ken dagiti balud, dagiti pasilidad a managaluad ti Siensia Cristiana, dagiti paglakuan ti libro wenno salun-at, grupo dagiti agsasabali iti pammati ken dadduma pay)? Ania dagiti wagas tapno nasamay a danonen (kalpasan) ken suroten (kalpasan ti lektyur) agraman dagitoy a nagdengngeg?
Dagiti titulo ti lektyur mabalin a masarakan iti Search lectures by title para iti napasnek a kararag a panagpiliyo. Ti impormasion iti kinatao ti lektyurer ken ti kalendario dagiti nakailistaan ti maaramid a lektyur addada kadagiti panid iti Meet the Lecturers. Iti panangited iti konsiderasion kadagiti lektyurer, pangaasiyo ta maysa laeng ti kontakenyo iti maysa a tiempo.
Nagagar dagiti lektyurer a mangammo ken mangilawlawag kadakayo dagiti kalat para iti mapasamak – ania ti mariknayo nga iaw-awag ti Dios kadakayo a maileppas daytoy a tiempo, ti lokasion ken petsa, uray no ania a rebbengen para iti panagatendar, ken dadduma pay. Ti umuna a pannakisao isu ti kasayaatan a tiempo tapno damagen ti maipanggep iti bayad ti lektyurer ken posible a magastos, kasta met ti panangammo iti ania a kasapulan ti lektyurer kas koma ti lamisaan/podium, tipo ti sistema ti uni ken mikropono, pakaisuratan ti masapul nga ammuen, tugawan, ken dadduma pay. Appresiaren ti lektyurer a mangammo iti ania a baro a panangpasayaat, dagiti asikasuen, wenno dagiti masapul a rumssua bayat iti panagplano. Makikarkararagda kadakayo iti tunggal aldaw!
Inton agpilikayo iti lokasion para iti mapasamak, mabalin nga importante a mapan bisitaen ti pasilidad, ikeddeng no kasano ti kalakanto para kadagiti agatendar a mangbirok ti lokasion ken ti kuarto iti uneg ti pasdek, ken ania a klase ti masangbayan a pagparadaan a mabalin a gun-oden. Kasano ngata a mabirokan dagiti agatendar ti lokasion iti publiko a pagluganan? Ipalubos ngata ti pasilidad dagiti seniales wenno table a nasuratan kadagiti pagunegan?Ania a klase ti sistema ti uni ti magun-od? Adda ngata iti wagas a mabalin a direkta a masuportaran iti lektyur nga aktibidad ti pasilidad/organisasion iti proseso?
No saan pay a naisagana iti pakaangayan, mabalin a mausar unay iti panangabang iti mayakar-akar a sistema ti uni. Siguradoen a testingen ti wireless a mikropono sakbay ti aldaw ti lektyur ken mangitugot iti sobra a bateria ti mikropono!
Maysa a lokal a CSO (Organisasion ti Siensia Cristiana) iti kaasideg a kolehio wenno unibersidad ti mabalin met a mangkayat a mairaman. Nalabit a mabalin nga itandudo dagiti miembro ti CSO ti lektyur iti pagadalan wenno mangikeddengda iti maysa a lektyur kadakuada yantangay adda pay iti ili ti lektyurer. Mabalin met a mabenepisiaran dagiti sabali pay a sanga ti simbaan wenno sociedad iti disso/rehionyo babaen iti panangammo a nasayaat iti nasapsapa iti planoyo a mangala iti lektyurer tapno mabalinda met a planoen ti mapasamak para kadakuada ken mabenepisiaran iti panagbingay iti bayad ti panagbiahe.
Ania a literatura ti planoyo nga ilako wenno ited iti lektyur? Mabalin nga adda ti adu unay a bilang iti pananggatang iti adu a kopia ti Biblia, Science and Health with Key to the Scriptures [Siensia ken Salun-at agraman Tulbek kadagiti Eskriptura], ken dagiti periodikos babaen iti Reading Room wenno babaen iti panangkontak iti orders@csps.com.
Siraragsak a makitrabaho kadakayo ti lektyurer iti nasapsapa iti aldaw ti lektyur tapno pasayaaten ti maitutop a panangiyam-ammo.
Aduda dagiti agatendar nga agyaman unay a maaddaan ti oportunidad a makagatang wenno maitdan iti kopia ti Biblia ken Science and Health [Siensia ken Salun-at] wenno dadduma pay a materiales kas koma ti periodikos ti Siensia Cristiana kalpasan ti lektyur. (Irekomendarmi a no mabalinto a magun-od dagiti kopia iti Siensia ken Salun-at, mabalin met koma a magun-od dagiti kopia ti Biblia. Adda dagiti sumagmamano a tattao nga awanan uray maysa, ket gagangay kadatayo a denominasion ti Cristiano a mangaramid kadakuada a mabalin a magun-od agraman ti Siensia ken Salun-at.)
No kayatyo a mangibingay ti maysa a nalawag nga artikulo manipud iti maysa a periodiko, kitaen ti Pammalubos a paset iti kopia iti warnakan. Iti kadawyan, saan a ngumato iti sangagasut ti maipalubos a maiimprinta manen iti uray ania nga artikulo nga awan pammalubos. Amin a dayaw nasken a taginayonen. No kayatyo a mangaramid iti ad-adu pay ngem sangagasut a kopia wenno kasapulan ti ad-adu pay nga impormasion, ag-email iti copyright@csps.com para iti pammalubos.
Addanto ngata mayawat a polietos a maipanggep ti lokal a rekursos ti Siensia Cristiana: impormasion maipanggep iti simbaan, Reading Room, christianscience.com ken website ti sanga a simbaan, ken dagiti masungad a lektyur? Adu dagiti agatendar a baro iti Siensia Cristiana ti mangapresiar a mangammo no kasanoda a makontak ti sanga a simbaan agraman dagiti saludsod wenno agbirok pay iti ad-adu iti online iti balayda.
Maysa pay a pagpilian, isu ti panangisagana iti papel a pagsuratan dagiti bisita para iti agtultuloy a kontak kadagiti baro a nagatendar.
Adu unay dagiti pagpilian a pannakaiwaragwag ken pannakaiwarnak iti tunggal komunidad. Siwayawayakayo a mangkontak ken ni Tara Talbot iti opisina ti Hunta iti Lektyursip tapno pagsasaoan ti sumagmamano nga ideya: talbott@csps.com wenno +1 617 450 3428.
Dagiti sumagmamano a lektyur addaanen kadagiti mangiwaragawag a materiales a mabalin a magun-od tapno ibingay kadagiti sanga. No ikeddengyo a mangaramid iti kukuayo disenyo a mismo, pangaasi ta makitrabahokayo a direkta iti lektyurer sakbay nga iimprinta, iwarnak, wenno iwaras iti uray ania.
Iti aldaw ti lektyur, mabalin nga adda dagiti adu a bambanag a maaramid a masapul a panunoten. Ti aktibo a panagkararag a suporta iti aldaw isimpananto amin a bambanag iti husto a tugot, a salaknibanna ti pakaitengngaan ti panunot iti maysa ken kakaisuna a pudno a gapu iti amin a naimbag, a saksakupenna ti sibubukel a komunidad iti nasantuan a mensahe, ken isawsawang ti gagangay nga ayat a bunga iti daytoy napasnek a naitengngaan ti panunot iti tunggal agatendar ken lumablabas.
Dagiti sumaganad isuda dagiti suhestion a napaneknekan a makabenepisio a palagip. Mabalin daytoy a tumulong tapno dutokan dagiti miembro ti simbaan tapno:
Isagana ken iserra ti pasilidad a pagmitingan.
Ibiahe ti lektyurer a mapan ken manipud iti pakaangayan ti pasamak.
Kumuyog kadagiti pagunegan iti pasilidad, iti paradaan, ken uray pay iti kaasitgan a punto ti publiko a pagluganan.
Naananay a panangpadas iti sistema ti uni agraman ti lektyurer.
Mangted iti agaywan kadagiti ubbing.
Agbantay iti lamisaan dagiti literatura.
Mangyam-ammo ti lektyurer iti panangyam-ammo a pinalubosan ti lektyurer.
Mangited ti bayad iti lektyurer.
Idinto ta naileppas ti pasamak, agtultuloy ti panangibingay ken pannakapasalun-at.
Anusan a sarungkaran dagiti baro a bisita iti listaanyo wenno dagiti dadduma pay a miembro ti komunidad (agraman dagiti kontak iti media) a nakikontakam idi bayat ti panangisagsaganayo iti lektyur, tapno pasayaaten ken padakkelen iti madama a relasion.
Tapno agrag-o nga agmaymaysa ti entero a miembros, mabalin a nasaysayaat nga agangay iti miting ti bunga ken ibingay dayta a bunga iti lektyurer.
Agraman amin a kararag, panagplano, ken ayat a naisawang, nangyaplagka iti napigsa a pundasion para kadagiti bendision nga umay iti madama nga aktibidades iti simbaan,agraman ti sumaruno a lektyur! Salamat!
Telepono
+1 617 450 3669 (Ingles ken Pranses laeng)
lecture@christianscience.com (mabalin ti uray ania a lengguahe)
Pangipatulodan ti Surat
Board of Lectureship, P07–10
The First Church of Christ, Scientist
210 Massachusetts Avenue
Boston, MA 02115
USA


text:
Daytoy a kategoria ket surotenna dagiti panangilak-am ti {{infobox grupo ti etniko}} nga agus-usar iti |image=, |rawimage=, |image_caption=, wenno |caption=. Saan nga agusar kadagiti galeria ti ladawan para iti grupo ti etniko. Nupay kasta, adda met dagit imabalin a kaso a mabalin a mausar ti |image= (kas dagiti mapa), isu a dau=ytoy a kategoria ket mabalin a makatulong a mausar a mangilasin kadagiti kastoy a panagusar.
Pampanid iti kategoria "Dagiti artikulo nga agus-usar iti infobox grupo ti etniko nga agraman kadagiti parametro ti image"
Dagiti sumaganad a 21 a panid ket adda iti daytoy a kategoria, manipud iti 21 a dagup.


text:
1Kalpasan ti panangipatakder ni Solomon iti balay ni Yahweh, ken ti palasio ti ari, ken kalpasan a naipatungpalna dagiti amin a kayatna nga aramiden,
2napasamak a nagparang ni Yahweh kenni Solomon iti maikadua a gundaway, a kas iti panagparangna kenkuana idiay Gabaon.
3Ket kinuna ni Yahweh kenkuana, “Nangngegko ti kararag ken kiddawmo iti sangoanak. Inkonsagrarko, daytoy a balay, nga impatakdermo a para kaniak, tapno maikabil ti naganko sadiay iti agnanayon, addanto a sikikita dagiti matak sadiay ken ti pusok iti amin a tiempo.
4Maipapan kenka, no agbiagka iti sangoanak a kas iti panagbiag ni David nga amam nga addaan iti kinatarnaw ti puso ken iti kinalinteg, nga agtulnogka iti amin nga imbilinko kenka ken tungpalem dagiti alagadek ken dagiti lintegko,
5ket isaadkonto ti trono ti pagariam iti Israel iti agnanayon, a kas inkarik kenni David nga amam, a kunak, 'Saanto a maawanan ti tronom iti kaputotam nga agturay iti Israel.'
6Ngem no tallikudandak, sika wenno dagiti annakmo, ken saanmo a tungpalen dagiti bilbilinko ken dagiti alagadek nga intedko kenka, ket no agdayawka kadagiti sabali a dios ken agrukbabka kadakuada,
7ket papanawekto ti Israel manipud iti daga nga intedko kadakuada; ken daytoy a balay nga inkonsagrarko nga agpaay iti naganko - pukawekto manipud iti imatangko. Ket agbalinto laeng a pagsasaritaan ken paggaangawan dagiti amin a tattao ti nagan nga 'Israel'.
8Ket uray no nangato unay daytoy a templo ita, amin a lumabas iti daytoy ket maklaat ken agsakuntipto. Saludsodendanto, 'Apay nga inaramid daytoy ni Yahweh iti daytoy a daga ken iti daytoy a balay?'
9Isungbatto dagiti dadduma, 'Gapu ta tinallikudanda ni Yahweh a Diosda a nangiruar kadagiti kapuonanda manipud iti daga ti Egipto, ket nagtalekda kadagiti sabali a dios ket nagrukbabda ken nagdayawda kadagitoy. Isu nga inyeg amin ni Yahweh dagitoy a didigra kadakuada.'”
10Napasamak a kalpasan ti dua pulo a tawen, nalpas nga imbangon ni Solomon dagiti dua a pasdek, ti templo ni Yahweh ken ti palasio ti ari.
11Ni Hiram, nga ari ti Tiro, ket nangited kenni Solomon kadagiti kayo a sedro, kayo a saleng, ken balitok, amin a tinarigagayan ni Solomon. Isu nga inikkan ni Ari Solomon ni Hiram iti dua pulo a siudad iti daga ti Galilea.
12Rimmuar ni Hiram manipud Tiro tapno kitaenna dagiti siudad nga inted kenkuana ni Solomon, ngem saan dagitoy a makaay-ayo kenkuana.
13Isu a kinuna ni Hiram, “Ania dagitoy a siudad nga intedmo kaniak, kabsatko?” Pinanaganan ni Hiram dagitoy iti Daga ti Cabul, nga isu pay laeng ti pang-awagda ita nga aldaw.
14Nangipatulod ni Hiram iti sangagasut ket dua pulo a talento ti balitok.
15Dagtii sumaganad ket ti makagapu no apay nga imbilin ni Ari Solomon ti ingkapilitan a panagtrabaho: tapno maipatakder ti templo ni Yahweh ken ti palasiona, tapno maipatakder ti Millo ken ti pader ti Jerusalem, ken tapno maipatakder dagiti sarikedked ti Hasor, Megiddo, ken Gezer.
16Napan sinakup ni Faraon nga ari ti Egipto ti Gezer, pinuoranna daytoy, ken pinapatayna dagiti Canaanita iti siudad. Kalpasanna, inted ni Faraon ti siudad iti anakna, nga asawa ni Solomon a kas sagut iti panagkallaysada.
17Isu nga imbangon manen ni Solomon ti Gezer ken Bet-horon iti baba,
18ti Baalat ken ti Tamar idiay let-ang iti daga ti Juda,
19ken amin dagiti siudad a pagiduldulinan a kukuana, ken dagiti siudad para kadagiti karwahena ken dagiti siudad a para kadagiti kumakabaliona, ken aniaman a tarigagayanna nga ibangon para iti pakaragsakanna idiay Jerusalem, idiay Lebanon, ken iti amin a daga nga iturturayanna.
20Maipapan kadagiti amin a tattao a nabati kadagiti Amorreo, kadagiti Heteo, kadagiti Pereseo, kadagiti Heveo, dagiti Jebuseo, a saan a nagtaud kadagiti tattao ti Israel,
21dagiti kaputotanda a nabati kadakuada iti daga, a saan a dinadael dagiti tattao ti Israel - pinagbalin ida ni Solomon nga inkapilitan nga agtrabaho, nga isuda pay laeng agpapan ita.
22Nupay kasta, saan a pinilit ni Solomon dagiti tattao ti Israel nga agtrabaho. Ngem ketdi, nagbalinda a soldadona, adipenna, panguloenna, opisial a mangimaton kadagiti luganna a pakigubat, ken dagiti nakakabalio a mannakigubat.
23Dagitoy met dagiti panguloen nga opisialna a mangimatmaton kadagiti aramid ni Solomon, 550 kadakuada, ti nangimaton kadagiti tattao a nagtrabaho.
24Immakar ti anak a babai ni Faraon manipud iti siudad ni David ket napan iti balay nga impatakder ni Solomon a para kenkuana. Iti saan a nagbayag, impatakder ni Solomon ti Millo.
25Mamitlo iti makatawen a mangidaton ni Solomon kadagiti daton a mapuoran ken kadagiti daton a pakikappia iti altar nga impatakderna para kenni Yahweh, nangpuor kadagiti insenso kadagitoy iti altar nga adda iti sangoanan ni Yahweh. Nalpasna ngarud ti templo ken us-usarennan ita daytoy.
26Nangaramid ni Ari Solomon iti adu a barko idiay Ezion Geber nga asideg iti Elat iti igid ti Nalabaga a Baybay, iti daga ti Edom.
27Nangibaon ni Hiram kadagiti adipen nga aglaylayag iti baybay, a kadua dagiti adipen ni Solomon a sumakay kadagiti barko.
28Napanda idiay Ofir a kaduada dagiti adipen ni Solomon. Manipud sadiay, nangiyawidda iti 420 a talento ti balitok a para kenni Ari Solomon.


text:
1No adda ti riri iti nagbaetan dagiti tattao ket mapanda iti pangukoman, ket ukomen ida dagiti ukom, ket bulosandanto ti nalinteg ken dusaenda ti nadangkes.
2No maikari a masaplit ti nakabasol a tao, ket pagpakleben ti ukom isuna ket masaplit iti imatangna segun iti naibilin a bilang dagiti saplit, a kas iti krimen a naaramidna.
3Mabalin a saplitan isuna ti ukom iti uppat a pulo, ngem saanna a surokan dayta a bilang, ta no surokanna dayta a bilang ket saplitanna iti ad-adu pay a saplit, ket maibabainto ti padayo nga Israelita iti panagkitayo.
4Nasken a saanyo a busalan ti baka no badde-baddekanna ti dawa.
5No agkabbalay ti agkabsat ket natay ti maysa kadakuada, nga awanan ti anak a lalaki, nasken a saan a makiasawa ti asawa ti natay a lalaki iti sabali a tao a saan a kameng ti pamilia. Ngem ketdi, nasken a makikaidda ti kabsat ti asawana kenkuana ket asawaenna, ken aramidenna ti pagrebbengan ti kabsatna a kas asawa kenkuana.
6Daytoy ket tapno ti umuna nga anak nga ipasngayna ti mangtawidto iti nagan ti natay a kabsatna, tapno saan a mapukaw ti naganna manipud iti Israel.
7Ngem no saan a tarigagayan ti lalaki nga asawaen ti asawa ti kabsatna, nasken ngarud a sumang-at ti asawa ti kabsatna iti ruangan a paguk-ukoman dagiti panglakayen ket ibagana, 'Nagkedked ti kabsat ti asawak a mangbangon iti nagan para iti kabsatna iti Israel; saanna a kayat nga aramiden kaniak ti pagrebbengan ti maysa a kabsat ti asawa a lalaki.'
8Ket nasken a paayaban isuna dagiti panglakayen iti siudadna ket kasaritadanto isuna. Ngem kas pangarigan no ipilpilitna ket ibagbagana, 'Saanko a tartarigagayan nga asawaen ti babai.'
9Ket nasken a sumang-at nga umasideg kenkuana iti asawa ti kabsatna iti sangoanan dagiti panglakayen, ikkatenna ti sandaliasna, ket tupraanna ti rupana. Nasken a sungbatanna isuna ket kunana, 'Dayta ti mapasamak iti lalaki a saan a mangitakder iti balay ti kabsatna.'
10Maawaganto ti naganna iti Israel, 'Ti pagtaengan ti lalaki a nauksot ti sandaliasna.'
11No agaapa dagiti lallaki, ket umasideg ti asawa ti maysa tapno isalakanna ti asawana iti ima ti nangkabil kenkuana, ket no iyunnatna ti imana ken alaenna ti mabagbagi ti lalaki,
12ket nasken a putdenyo ti ima ti babai; nasken a saan a kaasian ti matayo.
13Nasken nga awan ti agduduma a timbangan iti pagkargaanyo, maysa a dakkel ken maysa a bassit.
14Nasken nga awan ti agduduma a pagsukatan iti pagtaenganyo, maysa a dakkel ken maysa a bassit.
15Nasken nga agpag-isu ken nalinteg ti pagtimbangan nga adda kadakayo; nasken nga apag-isu ken nalinteg ti pagsukatan nga adda kadakayo, tapno umatiddog dagiti al-aldawyo iti daga nga it-ited ni Yahweh kadakayo.
16Ta amin nga agar-aramid iti kasta a banbanag, amin nga agtigtignay a saan a nalinteg, ket makarimon a banag kenni Yahweh a Diosyo.
17Lagipenyo ti inaramid dagiti Amalekita kadakayo iti dalan iti iruruaryo iti Egipto,
18no kasano a sinabatdakayo iti dalan ken dinarupda dagiti adda iti likudanyo, dagiti amin nga agkakapoy iti likodanyo, idi natalimudaw ken nabannogkayo; saanda a rinaem ti Dios.
19Ngarud, inton paginanaennakayo ni Yahweh a Diosyo manipud kadagiti amin a kabusoryo iti aglawlaw, iti daga nga it-ited ni Yahweh a Diosyo kadakayo a tagikuaen a kas tawid, nasken a saanyo a liplipatan a punasen iti pakalaglagipan dagiti Amalekita manipud ti babaen ti langit.


text:
Kategoria:Panagtaripato ti CS1: petsa ken tawen
Daytoy ti pagsurotan a kategoria para kadagiti dakamat ti CS1 nga agus-usar iti
|date= ken
|year=. Iti panankaisayangkat ti agkitkita ti petsa a Modulo:Citation/CS1, dagiti nagsinsina a parametro ti
|date= ken
|year= para iti panangilawlawag ti
CITEREF ket saanen a nasken malaksid iti kaso nga ayan ti panagtengngel ti
|date= iti umuna ti tawen a numeriko a petsa (YYYY-MM-DD) a ti estilona ket saan a mangsuporta tipanangilawlawag ti
CITEREF . Dagiti dakamat nga agusar kaadgiti dua a parametro ket nasken a kitaen ken no mabalin ikkaten ti redundante a parametro ti
|year= ken no maitunos, ti parametro ti
|date= ket baliwan a manginayon ti panangilawlawag ti
CITEREF . Dagiti panid iti daytoy a kategoria inayon laeng koma babaen ti Modulo:Citation/CS1.
Babaen iti kasisigud, dagiti mensahen ti biddut ti Panagdakamat nga Estilo 1 ken Panagdakamat nga Estilo 2 ket maiparang kadagiti amin nga agbasbasa ken dagiti mensahe ti pagtaripatuan a kategoria ket nailemmneg manipud kadagiti amin nga agbasbasa.
Ikabil dagiti sumaganad a teskto iti bukodmo a panid iti common CSS wenno iti espesipiko a panid ti CSS ti kudil (ti common.css ken skin.css):
Tapno maiparang dagiti mensahe ti panagtaripatuan:
.mw-parser-output span.cs1-maint {display: inline;} /* Iparang dagiti mensahe ti panagtaripato ti Panagdakamat nga Estilo 1 */
Tapno maiparang amin dagiti biddut mensahe a kaisigud a nailemmeng:
.mw-parser-output span.cs1-hidden-error {display: inline;} /* Iparang amin dagiti mensahe ti biddut ti cs1|2 */
Tapno mailemmeng kadagiti mensahe ti biddut:
.mw-parser-output span.cs1-visible-error {display: none;} /* Ilemmeng dagiti mensahe ti panagtaripato ti Panagdakamat nga Estilo 1 */
Daytoy a listaan ket mabalin a saan a mangipakita kadagiti kinaudi a sinuksukatan.


text:
1Kalpasanna, kinuna ni Ahitofel kenni Absalom, “Ita palubosannak a pumili iti 12, 000 a lallaki, ken bumangonakto ket kamatek ni David inton rabii.
2Mapanakto kenkuana inton nabannog ken nakapuy isuna ket maklaatto isuna gapu iti buteng. Agtatarayto dagiti tattao a kaduana, ket ti laeng ari iti darupek.
3Isublikto dagiti amin a tattao kenka, kas iti panagsubli iti nobia iti asawana, ket addaanto iti talna iti panagturaymo dagiti amin a tattao.”
4Naay-ayo ni Absalom ken dagiti amin a panglakayen iti Israel iti imbaga ni Ahitofel.
5Kinuna ngarud ni Absalom, “Ita ayabanyo met ni Cusai nga Arkita, ket denggentayo no ania iti makunana.”
6Idi dimteng ni Cusai iti ayan ni Absalom, impalawag ni Absalom kenni Cusai ti imbaga ni Ahitofel sana sinaludsod ni Cusai, “Rumbeng kadi nga aramidenmi ti imbaga ni Ahitofel? No saan, ibagam kadakami no ania ti maibalakadmo.”
7Kinuna ni Cusai kenni Absalom, “Saan a nasayaat iti daytoy a kanito ti balakad ni Ahitofel.”
8Kinuna pay ni Cusai, “Ammom a nabileg a mannakigubat ti amam ken dagiti tattaona, ket makaungetda, kasda la oso a natakaw dagiti urbonna iti kataltalonan. Maysa a mannakigubat iti amam; saan isuna a makikadua a maturog kadagiti soldadona ita a rabii.
9Kitaem, nalabit nga ita a kanito ket nakalemmeng isuna iti maysa nga abut wenno iti sabali a lugar. Mapasamakto nga inton mapapatay iti sumagmamano kadagiti tattaom iti rugrugi iti raut, ibaganto iti siasinoman a makangngeg iti daytoy, 'Adda pannakapapatay kadagiti soldado a sumurot kenni Absalom.'
10Ket uray dagiti katuturedan a soldado, a kasla agpuspuso a leon, agbutengto gapu ta ammo iti amin nga Israel a maysa a maingel a tao ti amam, ken napipigsa unay dagiti tattaona.
11Isu nga ibalakadko kenka a pagmaymaysaem koma nga ummongen dagiti amin nga Israel kenka, manipud Dan agingga iti Beerseba, a kas kaado dagiti darat iti baybay, ket mapanka a mismo a makigubat.
12Mapankaminto kenkuana sadinoman a pakasapulan kenkuana, ket kalubanmi isuna a kas iti panagtinnag ti linnaaw iti daga. Awanto ti ibatimi uray maysa kadagiti tattaona, wenno isuna a mismo, a sibibiag.
13No agkamang isuna iti maysa a siudad, ket mangipanto kadagiti tali dagiti amin nga Israel iti dayta a siudad ket iguyodminto daytoy iti karayan, agingga nga awanton uray maysa a bassit a bato a masarakan sadiay.”
14Kinuna ngarud ni Absalom ken dagiti tattao ti Israel, “Nasaysayaat ti balakad ni Cusai nga Arkita ngem iti balakad ni Ahitofel.” Ta inkeddeng ni Yahweh iti pannakalaksid iti nasayaat a balakad ni Ahitofel tapno maiyeg iti pannakadadael kenni Absalom.
15Kalpasanna, kinuna ni Cusai kada Zadok ken Abiatar a papadi, “Binalakadan ni Ahitofel ni Absalom ken dagiti panglakayen ti Israel iti kasta, ken kastoy a wagas, ngem adda iti maysa a banag nga imbalakadko.
16Ita ngarud, agapurakayo ket inkayo ipadamag kenni David; 'Saankayo nga agkampo inton rabii iti pagballasiwan iti Araba, ngem aramidenyo iti amin a pamusposan tapno makaballasiwkayo, ta no saan ket maalun-on ti ari agraman dagiti amin a tattao a kaduana.'”
17Ita, adda nga agur-uray da Jonatan ken Ahimaas idiay igid iti ubbog ti Rogel; adda maysa nga adipen a babai a kadawyan a mapan agidanon kadagiti mensahe kadakuada. Kalpasanna mapanda ibaga kenni Ari David, tapno saan ida a makita a mapmapan iti siudad.
18Ngem iti daytoy a tiempo, nakita ida iti maysa a bumarito ket imbagana kenni Absalom. Isu a sidadaras a pimmanaw ni Jonatan ken ni Ahimaas ket napanda iti balay ti maysa a tao idiay Bahurim, addaan daytoy a lalaki iti bubon iti paraanganna, nga isu ti bimmabaanda.
19Innala iti asawa ti lalaki ti pagkalub iti bubon ket inyabbongna daytoy iti ngarab ti bubon, ken winarisanna kadagiti bukbukel iti rabaw daytoy, isu nga awan ti makaammo nga adda iti uneg ti bubon da Jonathan ken Ahimaas.
20Napan dagiti tattao ni Absalom iti balay ti babai ket kinunada, “Sadino ti ayan da Ahimaas ken Jonatan?” Imbaga ti babai kadakuada, “Nagaballasiwda iti karayan.” Kalpasan a kinitada iti aglawlaw ket saanda ida a nasarakan, nagsublida idiay Jerusalem.
21Ket naaramid kalpasan a nakapanawda, rimuar da Jonatan ken Ahimaas iti bubon. Napanda impadamag kenni Ari David; imbagada kenkuana, “Tumakderkayo ket partakanyo ti bumallasiw iti danum gapu ta nagibalakad iti kasta ken kastoy ni Ahitofel maipapan kadakayo.”
22Timmakder ngarud ni David ken dagiti amin a tattao a kaduana, ket binallasiwda ti Jordan. Awan uray maysa kadakuada iti saan a nakaballasiw iti Karayan Jordan sakbay nga aglawag iti agsapa.
23Idi naammoan ni Ahitofel a saan a nasurot ti balakadna, sinillianna ti asnona sa pimmanaw. Nagawid isuna iti bukodna a siudad, inurnosna iti balayna, sana imbitin ti bagina. Iti kastoy a wagas natay isuna ken naitabon iti tanem ni amana.
24Kalpasanna, dimteng ni David iti Mahanaim. Kasta met ni Absalom, binallasiwna ti Jordan, isuna ken amin dagiti tattao iti Israel a kaduana.
25Ket insaad ni Absalom ni Amasa a mangidaulo iti armada imbes a ni Joab. Ni Amasa ket putot a lalaki ni Jeter nga Israelita, a nakikaidda kenni Abigail a putot a babai ni Naas ken kabsat a babai ni Zeruyas, nga ina ni Joab.
26Kalpasanna, nagkampo ni Absalom iti daga ti Galaad.
27Ket naaramid idi nakadanun ni David iti Mahanaim, a ni Sobi a putto a lalaki ni Naas iti Ammonita a taga Raba, ken ni Makir a putto ni Amiel a taga Lodebar, ken ni Barzillai a maysa a Galaadita a taga Rogelim,
28ket nangiyegda kadagiti ikamen ken ules, malukong ken banga, ken trigo, arina a naaramid manipud iti sebada, nakirog a bukel, bukel ti utong, patani,
29diro, mantikilya, karnero, ken keso. Tapno makapangan ni David ken dagiti tattao a kaduana. Kinuna dagitoy a tattao, “Mabisin dagiti tattao, nabannog, ken mawaw idiay let-ang.”


text:
Departamento ti Tolima
Ti Tolima ket maysa kadagiti 32 a departamento ti Colombia, daytoy ket mabirukan idiay rehion ti Andes, iti tengnga a laud ti pagilian. Daytoy ket bineddengan iti amianan ken laud babaen ti Departamento ti Caldas; iti dya babaen ti Departamento ti Cundinamarca; iti abagatan babaen ti Departamento ti Huila, ken iti laud babaen dagiti departamento ti Cauca, Valle del Cauca, Quindío ken Risaralda. Ti Tolima ket addaan iti kalawa iti 23,562 km², ken ti kapitoliona ket ti Ibagué. Thi departamento ti Tolima wket napartuat idi 1861 manipud iti dati a paset ti Cundinamarca.
Dagiti munisipalidad[urnosen | urnosen ti taudan]
Thi Departamento ti Tolima ket igrupona dagiti munisipalidadna kadagiti innem a probinsia: Norte, Oriente, Sur, Ibagué, Suroriente, ken Nevados.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Dagiti midia a mainaig iti Departamento ti Tolima iti Wikimedia Commons
- (iti Espaniol) Opisial a website ti Gobierno ti Tolima


text:
1872
Ti 1872 ket maysa a bisiesto a tawen a nangrugi iti aldaw ti Lunes iti kalendario a Gregoriano.
PaspasamakUrnosen
NaipasngayUrnosen
Enero–HunioUrnosen
- Mayo 18 – Bertrand Russell, Ingles a lohiko ken pilosopo, nagungunaan ti Premio Nobel iti Literatura (pimmusay 1970)
Hulio–DisiembreUrnosen
- Hulio 4 – Calvin Coolidge, Presidente iti Estados Unidos (pimmusay 1933)
- Hulio 16 – Roald Amundsen, Norwego nga eksplorador ti polar (pimmusay 1928)
PimmusayUrnosen
- Pebrero 15 – Jose Burgos, padi a Filipino (naipasngay 1837)
Dagiti akinruar a silpoUrnosen
Dagiti midia a mainaig iti 1872 iti Wikimedia Commons


text:
Kyiv Oblast
Ti Kyiv Oblast wenno Kiev Oblast[1][2][3][4][5] (Ukraniano: KиïBcbka oблacTb, translit. Kyivs’ka oblast’; tinawtawagan pay a kas Kyivshchyna – Ukraniano: KиïBщиHa) ket ti maysa nga oblast (probinsia) idiay sentral nga Ukrania. Ti administratibo a sentro ti oblast ket ti siudad ti Kyiv (Ukraniano: KиïB, Kyiv), ken agserbi pay daytoy a kas kapitolio ti Ukrania. Urayno daytoy ket mabirukan iti sentro ti Kyiv Oblast, ken mangibalbalay kadagiti bagi ti gobierno ti oblast, ti Kiev ket bukod nga agturturay a siudad nga addaan iti espesial a kasasaad ken saan nga agraman iti nainkalintegan a turay ti oblast.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Dagiti midia a mainaig iti Kyiv Oblast iti Wikimedia Commons
- kyiv-obl.gov.ua – Opisial a website ti Administrasion ti Kyiv Oblast


text:
Peninsula ti Bomberai
Ti Peninsula ti Bomberai (Indones: Semenanjung Bomberai) ket mabirukan iti rehion ti Akinlaud a Baro a Guinea, iti Abagatan a daya nga Asia, a kasumbangir ken iti abagatan ti Peninsula ti Ulo ti Billit. Mabirukan iti laud ti Luek Sebakor ken iti abagatan ti Luek Kamrau. Mabirukan ti isla ti Sabuda iti akinlaud nga ungto ti peninsula, ken naisina manipud iti nangruna a daga babaen dagiti lingsat ti Berau ken Bintuni.
Heograpia[urnosen | urnosen ti taudan]
Ti intero a peninsula ket naabungotan iti nasamek a tropikal a katuduan a bakir, ken kaaduan ti peninsula ket buklen ti nalugnak a tanap. No maikuyog iti Peninsula ti Ulo ti Billit ken dagiti adda iti baybay nga isla, ti Peninsula ti Bomberai ket mangbukel iti probinsia ti Indonesia iti Laud a Papua (Indones: Papua Barat). Ti akinlaud a parte ti peninsula ket sakupen babaen ti Fakfak, ti amianan ket tagikua ti Rehensia ti Teluk Bintuni ken ti abagatan a daya ket ti Kaimana. Daytoy ket maysa a nalawa a peninsula a malukatan iti baybay Ceram, a mangbukel iti nalawa a luek, ti luek ti Sebakor, nga ipalawag babaen dagiti dua a bassit a peninsula:
- iti amianan a laud, ti peninsula ti Onin wenno Fakfak, a kapada iti nagan ti siudad ti Fakfak, ti nangruna nga ili ken puerto iti rehion. Daytoy ket naabongotan iti kabambantayan a makaabot iti 1619 m iti kangato. Gapu kadagiti pasilidad nga idaton babaen ti siudad ti Fakfak, daytoy ti kaaduan a mabisbisita a parte ti Peninsula ti Bomberai
- iti abagatan a daya, ti peninsula ket buklen babaen dagiti bantay ti Kumafa, nga iti aplayana iti abagatan ket paraigidan babaen ti babay ti Arafura. Daytoy ket rehion a saan unay a nasuksukimat ken gangani di ammo.
Mabirukan iti amianan ti Luek Berau ken Luek Bintuni, a mangisina ti Peninsula ti Bomberai manipud iti Peninsuala ti Ulo ti Billit. Mabirukan iti amianan nga aplaya dagiti isla ti Amutu Besar, Asap, Arguni ken Ogar. Iti kasumbangir ket ti isla ti Panjang idiay Luek Tamaruni.[2][3]
Iti ad-adayo nga abagatan ket ti isla ti Samai ken Luek Sebakor, a nasalakniban manipud iti isla ti baybay ti Karas aginggana iti Luek Tamaruni. Iti abagatan a daya a labes ti Lingsat Nautilus (Indones: Selat Nautilus) ket tisila ti Adi.[4] Iti daya, isina ti Luek Kamrau ti peninsula manipud iti amin a paset i Baro a Guinea. Mabirukan iti akin-amianan unay a puntona ti isla ti Freterenusu iti luek. Ti laeng akikid a rangtay iti daga ti mangikapet ti Peninsula ti Bomberai kadagiti kaarruba a masa ti daga.
Pakasaritaan[urnosen | urnosen ti taudan]
Ti immuna a pannakakita dagiti Europeano iti daytoy a sona ket idi 1606, iti ekspedision ti Espaniol nga indauluan babaen ni Luís Vaz de Torres.
Populasion[urnosen | urnosen ti taudan]
Tradisional a dagiti sabali a pagsasao iti naisasao iti peninsula. Ti Tengnga a sasao a Malayo-Polinesio ket addaan kadagiti uppat a pagsasao iti amianan ken maysa iti abagatan iti dagup a 2600 nga agsasao.
Ti Mor (iti amianan laud) ken dagiti tallo pay a sabali a pagsasao ti peninsula ket naigupitda iti pamilia ti sasao a Trans–Baro a Guinea iti sasao a Papuano. Daytoy ket insasao babaen dagiti ad-adu ngem 7000 a tattao. Adda dagiti teoria a ti pagsasao a Papuano a Fataluku ti Daya a Timor ken dagiti dadduma a sasao a Timor–Alor–Pantar ket kasisigudda a nagtaud manipud iti Peninsula ti Bomberai.[5]
Fauna[urnosen | urnosen ti taudan]
Adda dagiti duapulo ket uppat nga endemiko a sebbangan ti bullayaw nga ikan (Melanotaenia) nga agataeng iti Peninsula ti Ulo ti Billit, Peninsula ti Bomberai ken dagiti isla nga adda iti baybay. Adu dagiti agtataeng kadagiti lugar ti karst, a mairaman ti Bullalayaw nga Ikan a Harlequin (Melanotaenia boesemani).[6]
Ti fauna ti Banbantay Fakfak ket mairaman ti nangisit ti lapayag a pusa-billit ken Oninia senglaubi, ti maysa kameng ti pamilia dagiti akikid-ngiwat a tukak (Microhylidae).[7]
Dagiti nagibasaran[urnosen | urnosen ti taudan]
- ^ Onin Peninsula (Fakfak), The Papua Insects Foundation.
- ^ Der große Weltatlas, Millenium House, 2009, ISBN 978-1-921209-31-4.
- ^ Stephen Backshall: The Rough Guide to Indonesia, S.1022, 2003, ISBN 978-1-858289-91-5.
- ^ A directory for the navigation of the Indian Archipelago, China, and Japan, from the straits of Malacca and Sunda, and the passages east of Java. To Canton, Shanghai, the Yellow Sea, and Japan, with descriptions of the winds, monsoons, and currents, and general instructions for the various channels, harbours, etc. By Alexander George Findlay. Published: London, R. H. Laurie, 1878.
- ^ Andrew McWilliam: Austronesians in linguistic disguise: Fataluku cultural fusion in East Timor
- ^ Nugraha, M.F.I., Kadarusman, Hubert, N., Avarre, J.C., Hadiaty, R.K., Slembrouck, J., Carman, O., Sudarto, Ogistira, R. & Pouyaud L. (2015): Eight new species of Rainbowfishes (Melanotaeniidae) from the Birds Head Region, West Papua, Indonesia. Cybium, 39 (2): 99-130.
- ^ Darrel R. Frost: Oninia senglaubi. Amphibian Species of the World, an Online Reference, Version 6.0. American Museum of Natural History, New York 1998–2015, abgerufen am 21. Dezember 2015


text:
Umannamongtayo amin, di kadi, nga iti eleksion ti Pilipinas iti 2022 ket sanguentayo iti kangangatuan a pateg manipud iti giddato nga eleksion dandanin uppat a dekadan ti napalabas?
Idi 2016, idi nagbalin a presidente ni Rodrigo Duterte, naregget a pinaliiw mi dagiti simbolismo nga inawit ti panangabakna: ti panangiluges ti maysa a mayor kadagiti mabigbig iti sangkapagilian, ti panangpatapok ti maysa a promdi kadagiti Manileño, ti panangsurpresa ti maysa a nasiglat a politiko kadagiti kalabanna a mangipakpakat pay laeng iti daan nga estilo ti panagkampania, ti panangkalub ti maysa a saan unay a mabigbig nga addaan ti 16.6 a milion a botos iti kinapudno a 26 milion ti kimmontra kaniana babaen iti uppat a nagtaray.
Sakbay a malpas dayta a tawen ti eleksion, naamiristayo amin a saantayo a makisangsango iti maysa manen nga animal a politiko tapno palabsen lattan a paset ti kapadasan dagiti biddutna ken aganus bayat ti innem a tawen a kaaddana iti opisina a mangnamnama nga agbotostayoton a naadalan ken nalalaing inton sumaruno nga eleksion.
Umadadu a familia ti agbisin. Minilmilion ti maawawanan ti panggedan wenno saan a makabirok ti uray ania. Agserserra dagiti babassit a negosio. Maibagbaga kadagiti agprotprotesta a drayber ti dyip, ania ti bibiang no marigrigatkayo ken mataykayo iti bisin? Rinibribo ti matmatay gapu iti coronavirus. Awan nalawag a naggastusan iti binilbilion a doliar nga utang kasilpo ti pandemic. Sinangapulo a ribo a suspetsado a babassit nga agususar ti droga ket mapappapatay babaen kadagiti pulis ken vigilante. Maibalbalud dagiti kritiko ken aktibista. Mapilpilay ti independiente a media Matagtagibassit a “papel laeng a maibelleng iti basuraan” ti ligal a ballaigi kontra iti nalawa a panaggamgam ti China iti kadanuman ti Pilipinas. Maibagbaga kadagiti unipormado a lallaki a mabalinda a mangrames wenno paltoganda ti mabagbagi ti babbai uray ta adda ti Presidente iti likudanda.
Iti maysa a punto wenno iti sabali, pinadas dagiti para allilaw ni Duterte nga ilawlawag isuna babaen iti agduduma a rason kas: kasta ti Bisaya, kasta ti taga-Mindanao,kasta ti siga,kasta ti mayor, kasta ti makaumili, kasta ti ama, kasta ti lider.
Ah, lider – maysa a pammalagip iti saan a patas nga atension nga itited ti media, a saan laeng iti Rappler, kadagiti kayatna ti agturay ken kadagiti maiturayanto no maidokumento ti eleksion. Ikagumaanmi man nga idatag iti kaaduan dagiti pakaseknan ken kasapulan ti umili, tapno matukmaan dagiti sentimientoda, tapno mapagtutunos dagiti bosesda, tapno magutigot ti kolektibo a bilegda, limitado laeng ti pagpatinggaanmi.
Agpatingga dayta itattan.
Para kadagiti agdadamo, nagdesision ti Rappler nga iwaksinan ti hashtag-islogan nga inususartayo iti panangidokumento kadagiti eleksion manipud 2013: #TheLeaderIWant. (#TiKayatkoALider)
Ti kangrunaan a karakter ti eleksion iti 2022 ket dagitinto botante. Ti kampanianto ket ti panangipasagepsep kadagiti pampanunot dagiti Filipino a saantayo a paisursurot iti ayos iti siasinuman nga ipatakder ti administrasion a nagturay nga awanan kuenta, awanan puso, mangbutbuteng ken korap – kasta met a naranggas kadagiti pagatatapanna a kalaban ken natulnog iti pudpudno a kabusor. Ti mensahe ket ti panangkumbinsir iti amin nga addaan karbengan nga umili a ti kakaisuna a botosna ket maibilang. Maibilangto. Mabalin a maibilang.
#WeDecide (#Agdesisiontayo). Daytoy ti usaren ti Rappler ken dagiti komunidad tayo mangrugi inton Mayo 10, kabayatan nga irugitayo ti panangidokumento ti eleksion ti Pilipinas inton Mayo 2022.
“Atin ang Pilipinas.” Kukuatayo ti Pilipinas.
Daytoy ti pagtutunosantayo nga ikkis. Iti panangidokumentomi iti kampania ken panagbobotos, kabayatan nga agserbi dagiti katinnulong a komunidad kadagiti lokalidad ken sektor, subbotentayonto ti panangipangpangruna iti biag, ti panangrespetotayo kadagiti karbengan ti sabali, ti pannakipagriknatayo kadagiti karrubatayo, ti dignidadtayo kas mangmangged, ti kabaelantayo a mangted ti disente a biag iti familiatayo. Kas agbaybayad ti buis, ipingettayonto a kiddawen ti panagsungbat kadagiti obligasion. Iwaksitayonto ti akikid a panagpampanunot para iti kolektibo a pagsayaatan ti pagilian. Ipingettayonto iti imatang ti sangalubongan, ti soberaniatayo a maysa a nasion.
#WeDecide: Kukuatayo ti Pilipinas.
Tagikuaentayonto ti eleksion, subbotentayonto daytoy pagilian.
Mangrugitayo itattan. – Rappler.com
Daytoy ti pannakaipatarus iti Ilokano manipud iti orihinal a bersion iti Ingles ni Miriam Grace A. Go, #WeDecide: Atin ang Pilipinas – our 2022 battle cry.
Basaen yu ti dadduma nga pannakaipatarus ditoy:
- Pangasinan: #WeDecide: Gawa tayo so Pilipinas – say ikelyaw tayo no 2022
- Bikol: #WeDecide: Satuya An Filipinas – an satuyang pangapodan sa 2022
- Hiligaynon: #WeDecide: Aton ang Pilipinas – aton panawagan sa 2022
- Cebuano: #WeDecide: Atoa ang Pilipinas – ang atong kawsa karong 2022
- Waray: #WeDecide: Aton an Pilipinas – an panawagan naton hit 2022


text:
Ni Hubert Horatio Humphrey, Jr. (Mayo 27, 1911 – Enero 13, 1978), ket nagserbi babaen ni Presidente Lyndon B. Johnson a kas ti maika-38 a Bise Presidente iti Estados UNidos.
Ni Humphrey ket namindua a nagserbi a kas ti Senador ti Estados Unidos manipud idiay Minnesota, ken nagserbi a kas ti Demokratiko a Baut ti Kaadua. Isu idi ti nangibangon ti Partido Demokratiko-Agtaltalon-Agob-obra ti Minnesota ken Dagiti Amerikano para iti Demokratiko nga Aksion. Isu pay ket nagserbi a kas ti Mayor ti Minneapolis, Minnesota manipud idi 1945 aginggana idi 1949. Ni Humphrey ket isu idi ti nominado iti Partido Demokratiko idi 1968 a panagbubutos ti presidente ngem inabak ti Republikano a nominado, a ni Richard Nixon.
Dagiti midia a mainaig ken ni Hubert Humphrey iti Wikimedia Commons


text:
Peninsula ti Zamboanga (heograpikal a rehion)
Ti peninsula ti Zamboanga (heograpiko a porma ti daga) ket ti maysa nga atiddog, semisirkulo a peninsula ken ti amianan-akinlaud a parte ti Isla ti Mindanao, ti akin-abagatan a parte ti Filipinas. Daytoy ket kangrunaan a mabirukan iti kaunegan ti Peninsula ti Zamboanga (Rehion IX).
Heograpia[urnosen | urnosen ti taudan]
Ti peninsula ket maikapet iti nangruna a seksion ti Isla ti Mindanao babaen ti maysa nga ismo a mabirukan iti pagbaetan ti Luek Panguil ken Luek Pagadian.
Gumay-at ti Peninsula ti Zamboanga iti abagatan-agbaabagatan nga agturong iti Purpuro ti Sulu ken tiisla ti Borneo. Daytoy ket addaan iti kalawa iti agarup a 5,600 kuadrado milia (14,500 square km). Daytoy ket adda iti pagbaetan ti Baybay Sulu iti amianan ken laud, ken ti Golpo Moro iti Baybay Celebes iti abagatan.
Politikal a pannakabingbingay[urnosen | urnosen ti taudan]
Ti pagbeddengan a pagbaetan ti peninsula ken ti nangruna a daga ket politikal a naipalawag babaen ti pagbeddengan a pagbaetan ti probinsia ti Zamboanga del Sur ti peninsula ken ti probinsia ti Lanao del Norte ti nangruna nga isla. Ti heograpiko a Peninsula ti Zamboanga ket buklen dagiti probinsia ti Zamboanga del Norte, Zamboanga del Sur, Zamboanga Sibugay ti Peninsula ti Zamboanga (Rehion IX); ken ti amianan-akinlaud a probinsia ti Misamis Occidental iti Amin-amianan a Mindanao (Rekion X), ken ti nawaya a Siudad ti Zamboanga.
Ti daga dagiti gangani nga 4 a riwriw a tattao a maitagikua iti tattao ti Mindanao, dagiti agtataeng a grupo ti Lumad nga isuda ket dagiti pagano, dagiti naipagbaliw a grupo ti Moro, dagiti naipagbaliw a grupo ti Kristiano ken dagiti Kristiano ken dagiti saan a Kristiano. Naipampamattian a ti rehion ket immuna a tinagtagitao babaen dagiti Subanon, a naikeddengda kas ti kadakkelan a grupo ti etniko ti Lumad idiay Mindanao. Idi las-ud ti kolonisasion ti Islamiko, adda dagiti Subanon naipagbaliw iti Islam ken inawatda ti kultura ti Islam a tinawtawagn ita nga aldaw iti Kalibogan ken dagidi Subanon a nangawat iti pammati a Kristiano, Hispaniko a Kultura ken nagnagan ket dagiti Zamboangueño ita nga aldaw.
Dagiti adda a siudad iti peninsula[urnosen | urnosen ti taudan]
Dagiti akinruar a silpo[urnosen | urnosen ti taudan]
Dagiti midia a mainaig iti Peninsula ti Zamboanga (heograpikal a rehion) iti Wikimedia Commons
Nagsasabtan: 7°32′00″N 122°16′00″E / 7.53333°N 122.26667°E


text:
Cawayan
Ti Cawayan ket maysa a maika-2 a klase nga ili iti probinsia ti Masbate iti Filipinas.
Dagiti baranggayUrnosen
Ti Cawayan ket politikal a nabingbingay iti 37 a barbaranggay.[2]
- Begia
- Cabayugan
- Cabungahan
- Calapayan
- Calumpang
- Dalipe
- Divisoria
- Guiom
- Gilotongan
- Itombato
- Libertad
- Looc
- Mactan
- Madbad
- R.M. Magbalon (Bebinan)
- Mahayahay
- Maihao
- Malbug
- Naro
- Pananawan
- Poblacion
- Pulot
- Recodo
- San Jose
- San Vicente
- Taberna
- Talisay
- Tuburan
- Villahermosa
- Chico Island
- Lague-lague
- Palobandera
- Pe?a Island
- Pin-As
- Iraya
- Punta Batsan
- Tubog
DemograpiaUrnosen
Dagiti nagibasaranUrnosen
- ^ Municipality of Cawayan | (DILG)
- ^ a b "2015 Census of Population, Report No. 3 – Population, Land Area, and Population Density" (PDF). Philippine Statistics Authority. Quezon City, Philippines. Agosto 2016. ISSN 0117-1453. Naiyarkibo (PDF) manipud iti kasisigud idi Mayo 25, 2021. Naala idi Hulio 16, 2021.
- ^ Rehion ti Bicol Dagup ti Populasion babaen ti Probinsia, Siudad, Munisipalidad ken Baranggay. Naala idi Hulio 8, 2021 (iti Ingles)
- ^ Senso ti Populasion (2020). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hulio 8, 2021.
- ^ Senso ti Populasion (2015). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hunio 20, 2016.
- ^ Senso ti Populasion ken Sangkabalayan (2010). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. National Statistics Office. Naala idi Hunio 29, 2016.
- ^ Dagiti Senso ti Populasion (1903–2007). "Rehion V (Rehion ti Bicol)". Tabla 1. Nabilangan ti Populasion kadagiti Nadumaduma a Senso babaen ti Probinsia/Nangato nga Urbano a Siudad: 1903 aginggana idi 2007. National Statistics Office.
- ^ "Probinsia ti Masbate". Datos ti Populasion ti Munisipalidad. Local Water Utilities Administration. Naala idi Disiembre 17, 2016.
Dagiti akinruar a silpoUrnosen
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
SIUDAD TI SAN FERNANDO, La Union – Kinumpirma iti hepe ti maysa nga ospital ti gobierno iti La Union idi Mierkoles nga dagiti tallo nga tao nga naibilang a kas Patient under Investigation (PUI) ti 2019 Novel Coronavirus (2019-nCoV) iti Region 1 ket naawat iti pasilidadda.
Daytoy ti imbaga ni Dr. Eduardo Badua, medical center chief ti Ilocos Training and Regional Medical Center (ITMRC) daytoy a siudad bayat iti Special Meeting iti Regional Disaster Risk Reduction and Management Council Region 1 at EM Royale Hotel in San Juan town.
”Dagitoy a pasiente ket naawat iti sidong ti panangaywanmi ken nainget nga mapalpaliiw,” kuna ni Badua.
Kinunana nga dagiti PUIs ket Chinese nationals nga addaan edad manipud 1 tawen, 6 ken 11 tawen manipud Shanghai, China.
Sipud idi naawat dagiti pasiente iti ospital idi Enero 26, impasigurado ni Badua nga naikabilda iti maysa nga isolation room tapno maagasan nga awan sabali a staff iti makastrek malaksid kadagiti doctor nga magtamtameng.
Mapalpaliiw met dagiti nagannak ken naipasidong iti medical a proseso. Maysa pay, imbutaktakna nga naaddan umuna a check up dagiti pasiente iti maysa nga ospital idiay Agoo sakbayda nga naiyakar sadiay ITRMC nga natingitingda nga addaanda iti kaasping ti trangkaso a sintomas ti nCoV kas panateng, uyek ken gurigor.
Iti panawen ti panakaawatda, kinuna ni Dr. Badua nga sumaysayaaten ti kasasaad ti salun-at dagiti tallo nga ubing ken asymptomatic wenno awan makitan a sintomas.
Kaskasdi, impasigurado iti center chief nga itultuloyda nga paliiwen dagiti PUIs ken mangipaayda iti umiso a panangimaton iti kaso.
Para iti biangna, impanamnama ni Department of Health (DOH-1) Regional Director Valeriano Lopez iti publiko nga idi Pebrero 5, awan iti nakumpirma a kaskaso iti 2019-nCoV iti rehion bayat ti panagur-uray iti confirmatory tests dagiti PUIs manipud Research Institute for Tropical Medicine.
Pinalagipan met iti regional director iti umili nga agtalinaed nga natalna, liklikan nga mangiwaras iti saan a nakompirma nga impormasion ken agpannuray laeng iti opisial a sasao manipud DOH. Kasta met, mabalakadan iti amin nga aramiden iti panagannad a pamay-an.
JTQ-PIA1/PMCJr.-ABN